
Žodis mokytojui 


Lietuvių literatūros istorijos sąsiuviniai — tai bandymas operatyviau pateikti 
vadovėlio dalis, lanksčiau komponuoti medžiagą, tai galimybė nesilaikyti 
griežtos chronologinės tvarkos. 

Šiame lietuvių literatūros istorijos sąsiuvinyje bandoma derinti keletą po- 
žiūrių į literatūrą: siekiama pateikti istorinį-kultūrinį aptariamo teksto komen- 
tarą ir kartu atidžiai perskaityti, interpretuoti patį tekstą ar jo fragmentus. Dvi- 
lypis tikslas ugdo dvejopus mokinio sugebėjimus. Pirmiausia jis mokomas 
aptarti politines ir socialines, estetines nuostatas, turėjusias įtakos konkretaus 
teksto atsiradimui, pasitelkiant autoriaus biografijos faktus ir kitą dokumentinę 
medžiagą. Antra - atidi teksto analizė padeda formuoti individualesnį mokinio 
požiūrį ir savą nuomonę, tačiau impresionistinį įspūdžių reiškimą turėtų keisti 
analizės argumentai. 

Siekiant šių tikslų, mūsų vadovėlyje bendros žinios apie autorių, jo kūry- 
bą derinamos su platesnių mokslinių tyrinėjimų ištraukomis, amžininkų atsilie- 
pimais; greta aiškinamas vartojamų sąvokų turinys. Interpretuojant tekstus, 
mokiniai supažindinami su teoriniais analizės principais. Tad nuo įprasto vado- 
vėlio šis sąsiuvinis skiriasi tuo, kad čia derinama literatūros teorija ir istorija, 
„Vadovėlinio“ pobūdžio pasakojimas ir dokumentinė medžiaga neslepiant nuo- 
monių įvairovės vienu ar kitu klausimu. Be to, norima kuo autentiškiau pateikti 
tekstus, kviesti moksleivį atidžiai įsiskaityti net ir į komplikuotą tekstą. 

Suprantama, skirtingi literatūros istorijos objektai verčia ieškoti savitų 
pristatymo būdų; kai kalbame apie Martyno Mažvydo Katekizmą, plačiau turi 
būti aptariama Lietuvos kultūros padėtis XVI amžiuje: poreikis leisti lietuviškas 
knygas, katalikybės ir protestantizmo konfliktas, Mažvydo draugų būrelis, ben- 
drinės lietuvių kalbos formavimasis ir kitos iškylančios teorinės bei kultūros 
istorijos problemos. Kadangi pasakojama apie pirmąsias knygas lietuvių kalba, 
atkreipiamas dėmesys į kalbėjimo ir rašymo ryšį, komentuojama knygos išvaizda. 

Šis sąsiuvinis bendroje vadovėlio struktūroje eitų po Renesanso, huma- 
nizmo problemų apžvalgos, kurioje turėtų būti analizuojama kitakalbė Lietuvos 
raštija (Lietuvos metraščiai, Lietuvos Statutas, poezija lotynų kalba). Aptarus 
Mažvydą, reikėtų pateikti katalikiškųjų lietuviškų knygų, išspausdintų Lie- 
tuvos Didžiojoje Kunigaikštystėje (Mikalojaus Daukšos, Konstantino Sirvydo ir 
kt.), apžvalgą. 

Sąsiuvinio tekstas nėra suskirstytas pamokomis. Tai paliekama mokytojo 
nuožiūrai. Atskirus skyrius lydi klausimai ir užduotys; jų tikslas — ne kartoti 
perskaitytą tekstą, bet jį praplėsti įtraukiant naują medžiagą, siūlant patiems 
mokiniams daryti apibendrinimus ar naujais požiūriais gilintis į analizuo- 
jamą tekstą. 

Martynas Mažvydas 


Gimė ne vėliau kaip 1520 metais, mirė 1563-iųjų gegužės 21 die- 
ną;jo pavardė skirtinguose XVI amžiaus leidiniuose bei raštuose 
rašoma įvairiai, pavyzdžiui: Martinvs Masvidivs, Mosuid, Moswid, 
Mossuid ir kt. I 


MaZvydo parašo autografas: 


Svarbesni Mažvydo raštai 


. 1. Katekizmo“ prasti žodžiai... (Karaliaučius, 1547) - pirmoji 


lietuviška knyga, vadinamasis Katekizmas. 


2. Giesmė* Šv. Ambraziejaus bei Šv. Augustino... (Karaliaučius, 
1549) — nedidelė trijų giesmių knygelė. 


3. Forma krikštymo (Karaliaučius, 1559). 


4. Giesmės krikščioniškos... (dvi dalys, Karaliaučius, 1566, 1570) — 
pirmoji Giesmyno dalis išleista jau po Mažvydo mirties, šios 
dalies prakalboje jis pasirašo kaip leidėjas; antroji dalis irgi 
priskiriama Mažvydui, nors ją galutinai parengė Baltramiejus 


Vilentas. 


5. Trylika lotyniškai rašytų laiškų. 


Katekizmas (graikiškai katechesis — 
religinis mokymas) - populiarus, 


` bet sistemingas krikščioniško tikė- 


jimo ir moralės pagrindų išdės- 
tymas dažnai klausimų ir atsaky- 
mų forma, kuri iš pradžių buvo 
taikoma mokant gyvu žodžių; 
knyga, kurioje glaustai išdėstyti 
krikščionių tikybos pagrindai. 


Giesmė, giesmynas. Lietuvių 
kalboje giesme vadinama dainos 
rūšis. Giesmės ir dainos sąvokų 
skirtumą jau 1825 metais yra pà- 
stebėjęs Liudvikas Rėza: „Yra dar 
viena lietuvių dainų rūšis — gies- 
mės, kurių tema yra arba pamo- 
kymas, kaip Donelaičio Metai [...], 
arba religinis jausmas - tikrosios 
giesmės. [...] Jos visiškai skiriasi 
nuo dainų savo metru, stiliumi, 
melodija.“ Manoma, kad giesmė — 
senas liaudiškas žodis, kuriuo 
vėliau buvo vadinamos ir religinės 
dainos. Taigi šiuo metu skiriamos 
bent trys šios sąvokos reikšmės. 

1) Giesmėmis vadinamos Šiaurės 
rytų Lietuvos sutartinės, kai kurios 
dzūkų apeiginės dainos ir kt. 

2) Giesmė - tai religinio turinio 
vokalinės muzikos kūrinys, dažnai 
susijęs su apeigomis, atliekamas 
solo arba choru (kai kada pritariant 
instrumentu). Giesmės iš pradžių 
buvo rašomos lotynų kalba, vėliau 
nacionalinėmis kalbomis, jų melo- 
dijos dažnai tarptautinės, sukurtos 
liaudies ar profesionalių kompozi- 
torių. Kai kurios viduramžių gies- 
mės giedamos iki šiol. Lietuvoje 
giesmės turėjo atsirasti priėmus 
krikščionybę, jų ypač pagausėjo 
XVI-XVIII amžiais. Protestantai 
pirmieji išleido giesmių rinkinius, 
vadinamus giesmynais; giesmės 
verčiamos iš lotynų, vokiečių, 
lenkų kalbų, parašoma ir ori- 
ginalių. Giesmių yra sukūrę ir 
vėlesnių laikų lietuvių poetai: 
Antanas Strazdas, Antanas 
Baranauskas, Maironis. 

3) Giesmė - tai eiliuotų epinių 
kūrinių ar jų dalių Zanrinis 

1. Kalbėjimas ir rašymas 


| taqa manoma, kad raštas - tai tik kitoks sakytinės kalbos* 
perteikimo būdas. Užrašius tą sakytinę kalbą, žodžiai sustingstą. 
Vis dėlto ir užrašytas Žodis nėra mires; įrėžtas medžio tošyje, 
akmenyje ar užrašytas popieriuje žodis gali būti ilgiau išsaugo- 
tas, jis pradeda savitą gyvenimą. i 


Užrašyta kalba išplėšiama iš gyvo pokalbio aplinkos, ku- 
rioje kalbantysis gali paaiškinti savo mintį, pasakyti, ką turėjo 
galvoje. Skaitant kokį nors raštą, jo autoriaus dažniausiai nėra 
greta, todėl tai, kas parašyta, skaitytojas turi pats aiškintis, in- 
terpretuoti* - bandyt suprasti, kas yra sakoma raštu. Labai daž- 
nai rašantysis ir skaitantysis gyvena skirtingose epochose, 
skirtinguose kraštuose, todėl skaitant beveik neįmanoma visiš- 
kai tiksliai atkurti tą prasmę, kurią norėjo išreikšti rašto auto- 
rius; skaitytojas retai težino tikruosius rašančiojo tikslus ar jo 
darbo paskatas. Todėl parašytas tekstas primena simbolį, kurio 
reikšmė turi būti atskleista, išskaityta; tačiau skaityti — tai ne 
atspėti autoriaus mintį, bet pirmiausia atskleisti tekste esančią 
prasmę. Suprantama, kad pastaroji jau nemažai priklauso ir nuo 
skaitančiojo. Juk skaitydamas žmogus lengviau sūpranta tai, ką 
atpažįsta, jis panaudoja savąjį gyvenimo patyrimą bandydamas 
suprasti dažnai labai skirtingą praeityje gyvenusių ar kitų kul- 
tūrų žmonių galvoseną. Jeigu šitaip žiūrėsime į raštą ir į jo skai- 
tytoją, tai skaitymas, interpretavimas irgi laikytinas kūryba. Tada 
iškyla kitas pagrįstas klausimas - ar teisingai suprantame tekstą, 
ar skaitytojas neprimeta autoriui ir tekstui savo nuomonės, kuo 
remiasi jo supratimas? 


Žinome, kad tautosaka gyvuoja sakytiniu žodžiu, išlieka 
tik tai, ką išsaugo žmonių atmintis. Bet kaip išsaugoti sakra- 
linius, teisines normas fiksuojančius ir kitus kultūrai svarbiau- 
sius tekstus? Kol nebuvo galimybių užrašyti, žmonės juos moky- 
davosi atmintinai. Taip svarbiausios žinios — neretai skirtos tik 
nedaugeliui išrinktųjų - būdavo stropiai perduodamos iš kartos 
į kartą. Net ir atsiradus rankraštinėms knygoms skaitytojų bei 
rašytojų buvo palyginti nedaug. Bet tai jau įgalino tiksliau iš- 
saugoti svarbiuosius tekstus, pradėti kalbos norminimą*. Raštas 
yra būtina sąlyga bendram ir stabiliam susižinojimui, komu- 
nikacijai* kultūros tradicijoje atsirasti. 


pavadinimas (Homero Iliadą su- 
daro 24 giesmės; giesmėmis vadi- 
namos Donelaičio Metų dalys; šia 
prasme sąvoka vartojama ir Mairo- 
nio poemoje Jaunoji Lietuva). 

XX amžiaus lietuvių poezijoje ši są- 
voka tampa žanriniu apibūdinimu, 
kuris pabrėžia poetinį eilėraščio 
pakilumą, iškilmingumą, sureikš- 
mina jo temą. 


Sakytinė kalba ir rašto kalba. Šie 
terminai atitinka gyvo kalbėjimo ir 
rašto priešpriešą; daugiau neaišku- 
mų kelia pirmoji sugretinimo dalis. 
Pavyzdžiui, kai kalbama apie tau- 
tosaką, sakoma, kad tai „žodžio 
menas“; aišku, čia turimas galvoje 
gyvas žodis, tačiau žodžiais remia- 
si ir raštas, todėl toks posakis 
netikslus. 


Interpretacija (lotyniškai interpre- 
tatio - aiškinimas) - veiksmas, ku- 
riuo yra suteikiama konkreti pras- 
mė kokiam nors tekstui, tai yra jo 
išaiškinimas sau ir kitiems; inter- 
pretacija — tai teksto perpasakoji- 
mas kitais žodžiais. Pavyzdžiui, 
jeigu yra interpretuojamas litera- 
tūros kūrinys, kritikas „išverčia“ 
meninį tekstą į mokslinį ar eseisti- 
nį stilių. Teoriniai interpretacijos 
pagrindai susiformavo aiškinant 
ir komentuojant antikos klasiką ir 
Šventąjį Raštą. Svarbūs kultūrai 
tekstai (tiek sakraliniai, tiek meni- 
niai) ilgainiui apauga aiškinimais, 
komentarais, kurie tampa nuolati- 
niais jų palydovais. 


Klausimai ir užduotys: 


1. Remdamiesi enciklopedijomis, 
lietuvių literatūros istorijomis, kita ' 
informacine medžiaga, sudarykite 
XVII amžiuje išleistų lietuviškų 
giesmynų sąrašą. 

2. Kas iš XX amžiaus lietuvių poe- 
tų vartojo giesmės terminą savo 
eilėraščiams pavadinti? 

Knygų spausdinimo technikos išradimas lėmė lūžį 
civilizacijos raidoje. Atsirado galimybė pagaminti kur kas dau- 
giau egzempliorių to paties teksto, t.y. išplėsti skaitytojų au- 
ditoriją, kita vertus, spausdintas žodis daug patikimiau saugo 
vieno ar kito laikotarpio minties pėdsakus ateičiai. Atsiradus 
raštui, o ypač spausdintam žodžiui, tauta gali palikti istorijoje 
pėdsaką. Pavyzdžiui, pats svariausias prūsų - trečios baltų tau- 
tos - kultūros liudijimas yra kelios nedidelės religinio turinio 
knygelės prūsų kalba. Tokiu būdu tauta su savo kultūra įeina į 
istoriją. ; 

Kai šnekame apie rankraštiniu knygu, o vëliau ir spaus- 
dinto žodžio atsiradimą Lietuvoje, pirmiausia minime teisinius 
dokumentus (Lietuvos Statutas), administracinius aktus (Lietu- 
vos Metrika), istorijos kronikas (Lietuvos metraščiai) ir religinio 
pobūdžio raštus. Nuo pastarųjų ir prasidėjo lietuviška spauda. 


Pirmasis 
Lietuvos Sta- 
tutas (1529) - 
Lietuvos 
Didžiosios 
Kunigaikštys- 
tės teisynas. 
Autentiškas 
tekstas neiš- 
liko. Jis sklido 
rankraštiniais 
nuorašais 
originalo, t.y. 
senąja LDK 
kanceliarinė 
slavų, kalba 
arba lotyniš- 
kais ar lenkiš- 
kais verti- 
mais. Visi jie 
turi esminių 
teksto skir- 
tumų. Vieno 
iš nuorašų 
puslapis 


Norminimas, kalbos norma - tai 
tarties, rašybos, gramatinių formų 
vartojimo taisyklės, kuriomis re- 
miasi konkrečios visuomenės 
kalbos praktika ir kurios laikomos 
literatūrinės (arba bendrinės) kal- 
bos pagrindu. Kalbos normų for- 
mavimas kaip tik ir vadinamas 
kalbos norminimu; šis procesas 
prasideda tam tikromis socialinė- 
mis-kultūrinėmis sąlygomis; ilgai- 
niui normos keičiasi. Tačiau kiek- 
vienu konkrečiu laiku žodynais, 
gramatikomis, autoritetingų žmo- 
nių kalbėjimo bei rašymo būdais ir 
panašiomis priemonėmis siekiama 
vienodinti kalbą (tarkim, norint 
prabilti tuo pat metu į kelių tarmių 
ar skirtingų luomų atstovus, reikia 
rasti tokį kalbėjimo būdą, kad būtų 
visiems suprantama). Modernioje 
poetinėje kūryboje kalbos norma 
neretai sąmoningai pažeidžiama. 


Komunikacija (lotyniškai commu- 
nicatio - pranešimas) — veiksmas, 
kurio metu perduodama ar gauna- 
ma informacija; keitimasis minti- 
mis, patyrimu, išgyvenimais. Eg- 
zistuoja įvairios komunikacijos 
rūšys: pokalbis, knyga, televizija, 
įjūrą įmestas butelis su prane- 
šimu ir t.t. 


Klausimai ir užduotys: 


1. Kodėl Justino Marcinkevičiaus 
drama Mindaugas prasideda baltojo 
ir juodojo metraštininkų ginču? 

2. Kuo remiasi skirtingas kiekvieno 
iš metraštininkų požiūris į tuos pa- 
čius istorinius įvykius? 

2. Pirmieji raštai lietuvių kalba 


Kun lietuvių kalba turėjo atsirasti XIV amžiaus pabaigoje, 
priėmus krikščionybę, bet originalių lietuviškų tekstų ar verti- 
mų būta labai nedaug, tik patys reikalingiausi tikybiniai tekstai. 
Vargu ar XV amžiuje jų žymiai padaugėjo. Taip manyti duoda 
"pagrindo lyginimas su išlikusiais lenkiškais raštais: nors lenkai 
krikščionybę priėmė daug anksčiau, X amžiaus antrojoje pusė- 
je, bet lenkiškų tekstų iš vidurinių amžių yra nepaprastai maža. 
XVI amžiuje situacija keičiasi; Lietuvos vienuolynų pamoks- 
lininkai, parapijų bažnyčių vikarai ir mokytojai, vartoję lietuvių 
kalbą, negalėjo kiekvieną kartą žodžiu versti į lietuvių kalbą 
religinių apeigų tekstus, jiems reikėjo ar patiems pasiruošti, ar 
nusirašyti reikalingiausius evangelijų tekstus, katekizmą, svar- 
besnius pamokslus ir t.t. 


Pastaba: Kai maldos ar Šventojo 
Rašto žodžiai laisvai kaitaliojami, 
tampa nebeaišku, ar jie iš tiesų 
šventi. XVII amžiaus oficialiame 
Prūsijos valdžios rašte apie Baž- 
nyčios padėtį labai pasigendama 
lietuviško Biblijos vertimo: „Juk 
jeigu neturėtume dievoto Lutherio 
vokiškos Biblijos, pamoksluose 
dažnai atsirastų keistų ir nevie- 
nodų posakių versiones (vertimų) 
bei daug netikrumo, todėl klausy- 
tojai negalėtų nei susigaudyti, nei 
tikrai žinoti, kurie posakiai ar žo- 
džiai yra Šventos Dvasios, o kurie 
ne, ir mažai tegalėtų susišelpti 
nusiraminimui vargo ar mirties 
atvejais. Baugu, kad taip pat ar net 
daug blogiau neatsitiktų ir lietuvių 
kalboje, kai nėr spausdintos 
Biblijos, todėl būtinai reikia šito 
išvengti.“ 


Pirmasis lietuviškas tekstas — 
poteriai, - įrašytas XVI amžiaus 
pradžios knygos paskutiniame 


puslapyje 

Lietuvių kalbos, religinių raštų kalbos norminimo proce- 
sas Lietuvoje aiškiai užtruko. Tai rodo pirmas iki šiol rastas rank- 
raštinis lietuviškas tekstas - malda „Tėve mūsų“, - datuojamas 
XVI amžiaus pirmu ketvirčiu. Iš jame likusių paties autoriaus 
darytų pataisymų matyti, „kad rankraštinis tekstas buvo nura- 
šytas ne nuo kokio nors spausdinto lietuviško teksto, be to, kad 
jo įrašymo metu dar nebuvo tvirčiau nusistovėjusios atskiros 
lietuviškų poterių formulės“ (Jurgis Lebedys). 

Knygų spausdinimas Lietuvoje apskritai vėlavo (Guten- 
bergas spaudą išrado XV amžiaus viduryje), rankraštinių knygų 
epocha užsitęsė: Lietuvos metraščiai, du pirmieji Lietuvos Statu- 
tai plito rankraštiniais nuorašais, o Lietuvoje rašoma lotyniška 
poezija buvo spausdinama užsienyje. Pirmąją spaustuvę Lietu- 
vos Didžiojoje Kunigaikštystėje - 1522 metais Vilniuje - įkūrė 
Franciskas Skoryna, bet ji veikė tik kelerius metus. 

Spaudos įsigalėjimą Lietuvoje ir pirmųjų lietuviškų knygų 
atsiradimą pagreitino religinis reformacijos judėjimas. 


Pastaba: Į kiekvieną, net ir šventu 
laikomą, tekstą galima žvelgti iš 
kelių pusių. Religinės bendruo- 
menės savo reikmėms paprastai 
naudoja jų dvasinės vyresnybės 
patvirtintus tekstus (šis patvir- 
tinimas vadinamas kanonizacija), 
bet kadangi bendrinės kalbos 
normos ilgainiui keičiasi, vertimai 
daugeliu atvejų yra taisomi ir iš 
naujo kanonizuojami. Lygiai taip 
pat gali skirtis, pavyzdžiui, 
vienalaikiai lietuviški katalikų ir 
protestantų Šventojo Rašto vertimo 
variantai. Šiuo metu kai kuriose 
šalyse, kur greta egzistuoja kata- 
likiškos ir protestantiškos bendruo- 
menės, bandoma parengti bendrą - 
visiems priimtiną - Biblijos 
vertimo variantą. 


Rankraštinis XVI amžiaus 
maldos tekstas (rašyba 
sudabartinta) 


Tėve mūsų, kuris esi danguosu, 
švęskisi vardas tavo, 

ateiki tavo karalystė, 

būki tavo valia kaip danguj, 
teip ir žemėj. 

Duoną mūsų visų dienų 

duoki mumus nū ir 

atleiski mums mūsų kaltes, 
kaip ir mes atleidžiame 

mūsų kaltiemus, 


neveski mūsų žalonu!, 


ale mus gelbėki nuogi viso pikto. 


Amen. 


1 Į žalą? į pagunda? į pragaištį? 


Kanonizuotas XX amžiaus 
antrosios pusės maldos 
tekstas 


Tėve mūsų, kuris esi danguje! 
Teesie Šventas Tavo vardas, 
teateinie Tavo karalystė, 

teesie Tavo valia, kaip danguje, 
taip ir žemėje. 

Kasdienės mūsų duonos 

duok mums šiandien ir 

atleisk mums mūsų kaltes, 
kaip ir mes atleidžiame 

savo kaltininkams. 

Ir neleisk mūsų gundyti, 

bet gelbėk mus nuo pikto. Pasau 


Amen. Tekstų lyginimas rodo, kad pote- 
riai skiriasi tik kalbine raiška. 
Kurios maldos frazės ir žodžiai 


abiejuose tekstuose sutampa? 


Spaudmens (literos) 
elementai: 

1-aukštis, 

2 — plotis, arba kegelis, 
3 — spaudos akelė (raidė) 


Johannas Gutenbergas 
(apie 1399-1468) - 
spaudos išradėjas 


Gutenbergo laikų spaustuvės vaizdas: 
kairėje — renkamos raidės, gilumoje — metalinė forma tepama dažais, 
dešinėje - spaudžiama, priešakiniame plane - knyga įrišama 


Ec 


1 

TA GALE DO 


ba-nemū tt opbir-tt uila- + iota, 
mnes ifi filij etan fem arfazar fa 


mamaranti arai Pa 
aute abrabanrfaar et ifmat. Ë 


Vadinamoji 42 eilu- 
čių Biblija, išspaus- 
dinta Gutenbergo 
1452-1455(?) me- 
tais, apipavidalinta 
1456-aisiais, nau- 
dojant rankraštinės 
knygos puošybos 
elementus. Spaus- 
dindavo tik tekstą, 
o inicialams (pirmo- 
sioms raidéms) pa- 
likdavo tuščias vie- 
tas, kurias vėliau 
ranka užpildydavo 
dailininkas kaligra- 
fas. Vienos iš pir- 
mųjų spausdintų 
knygų tiražas 

buvo apie 200 
egzempliorių 

3. Reformacija Vokietijoje 


| des een sąjūdis, kurį idėjiškai pagrindė humanizmas*, 
kilo Vokietijoje XVI amžiaus pradžioje. Jį pradėjo Martinas 
Lutheris (Liuteris, 1483-1546), vienuolis, kunigas, Vitenbergo 
universiteto filosofijos ir teologijos profesorius. 1517 metais 
paskelbtomis devyniasdešimt penkiomis savo tezėmis ir kitais 
raštais jis griežtai pasisakė prieš Popiežių, Bažnyčios organiza- 
ciją, kai kurias dogmas, indulgencijų pardavinėjimą, šventųjų 
garbinimą, kunigų celibatą, vienuolystę ir kt. Lutheris siūlė 
atgaivinti ankstyvąją krikščionybę be sudėtingos hierarchijos, 
puošnaus kulto, feodalinės žemėvaldos. Nutraukęs ryšius su 
katalikų Bažnyčia, Lutheris iškėlė Biblijos reikšmę, paskelbė ją 
pagrindiniu krikščionių tikėjimo šaltiniu bei autoritetu ir vėliau 
pats išvertė į vokiečių kalbą, siekdamas padaryti prieinamą pla- 
čiosioms masėms. Jis pripažino Žmogaus protui teisę aiškinti 


Humanizmas - Renesanso 
epochos pasaulėžiūra, pabrėžianti 
žmogaus vertingumą, jo proto 
galimybes, aukštinanti antikos 
kalbas ir kultūrą. 


Martinas Lutheris. 
Luco Cranacho 
(Luko Kranacho) 
Vyresniojo tapytas 
portretas. 1529 

Šventąjį Raštą, daug dėmesio skyrė tiksliam teksto supratimui 
ir teigė, kad religiniuose ginčuose svariausias argumentas es- 
ti Biblijos žodis. Lutheris rėmėsi ankstesniais vokiečių huma- 
nistų darbais ir Šventąjį Raštą vertė iš originalo — Senąjį Testa- 
mentą iš senosios žydų (hebrajų) kalbos, o Naująjį Testamentą 
iš graikų. Šis vertimas buvo labai populiarus dėl savo kalbinės 
raiškos, kurioje derinosi tikslumas ir liaudiška kalbėjimo manie- 
ra. Pasak Lutherio, norint būti suprastam, reikia prabilti į žmo- 
nes jų kalba. Reformacijos veikėjai apskritai daug dėmesio skyrė 
liaudžiai suprantamos kalbos vartojimui religinėje praktikoje, 
siekė, kad pamaldos vyktų ne lotynų, o nacionaline kalba. 


4. Rytų Prūsija 


1525 metais paskutinis Kryžiuočių ordino magistras Albrechtas 
Brandenburgietis paskelbė Prūsiją pasaulietine valstybe. Per po- 
rą metų jis įvedė protestantizmą kaip oficialią valstybės religiją. 
Buvo reikalaujama, kad Prūsijos bažnyčiose pamokslai būtų 
sakomi žmonių gimtąja kalba. Kadangi šalyje gyveno ir vokiečių 
kolonizuotų prūsų palikuonių bei nemaža lietuvių - ši teritorija 
vadinama Rytų Prūsija arba Mažąja Lietuva, - žadėta rūpintis ir 
jų kalbomis. Tuo metu Prūsija politiškai priklausė nuo Lenkijos, 
palaikė neblogus santykius su Lietuva. Norėdamas atsikratyti 
šios priklausomybės ir išplėsti savo politinę įtaką, kunigaikštis 
Albrechtas rėmė reformacijos judėjimą Lietuvoje ir Lenkijoje, 
telkė ir globojo šviesuolius, rūpinosi rengti tokius lietuvių ku- 
nigus, kurie galėtų dirbti ne tik Prūsijoje, bet ir Lietuvoje. 1544 
metais jis įkūrė Karaliaučiaus universitetą, kurį garsino ir 
Lietuvoje. Norint skelbti Dievo žodį žmonėms suprantama kal- 
ba, kilo reikalas parūpinti ir literatūros tikintiesiems. Albrechto 
iniciatyva atsirado prūsų Katekizmas (1545), skirtas dar išliku- 
siems prūsams, imtas rengti lietuviškas, nors lietuvių kalba ir 
nelaikyta visiškai skirtinga nuo prūsų. 

Kunigaikštis Albrechtas po truputį subūrė veiklių Lietu- 
vos šviesuolių grupę, sudarė sąlygas jiems dirbti. 


Kunigaikštis Albrechtas Branderbur- 
gietis (1490-1568), kurio lėšomis 
išspausdinta pirmoji lietuviška knyga 
ir vienintelės trys prūsiškos knygos 


Pirmasis prūsų Katekizmas (1545) 


—— 


ERESIA 


R [sio AN SS 22 


Ny 
AES 
GO icatecbilinue = 
(ono) | „Ulė NSW, 
[277 jn paeiígnifcber Kn 9 
EN A fpzacbvaecozri^ PERSI] 
; bin giret- vno oa^ [952 
RAM gegen oae 
EZ]  beiiofcbe. 


ži 
= UA eS a 
& IOS < S 


PIRMOJI LIETUVISKA KNYGA 11 


5. Reformacijos judéjimas Lietuvoje 


I u= judéjimas Lietuvos DidZiaja Kunigaikštyste pa- 
siekë netrukus po jo atsiradimo Vokietijoje. Reformacija, davusi 
pradžią naujai krikščionybės krypčiai protestantizmui, kaip vi- 
suomeninis judėjimas plito Lietuvoje apie šimtmetį ir paveikė ne 
tik žmonių pažiūras, bet ir ekonomiką, politiką. Norint paaiškin- 
ti šiojudėjimo populiarumą ir vėlesnę kontrreformacijos pergalę 
Lietuvoje, būtina priminti keletą istorijos faktų. 

Lietuvos Didžioji Kunigaikštystė — tai galinga pagoniška 
lietuvių valstybė, valdanti ir plačias rytų slavų stačiatikių teri- 
torijas, - katalikų tikėjimą priima labai vėlai, tik XIV amžiaus 
pabaigoje. Tuo metu ji kariauja ilgus ir sekinančius karus va- 
karuose su Kryžiuočių ordinu, o rytuose su vis stiprėjančia 
Maskvos kunigaikštyste ir todėl yra priversta siekti Lenkijos 
paramos. Abiejų valstybių suartėjimas prasideda Lenkijos ka- 
raliumi išrinkus Lietuvos didįjį kunigaikštį Jogailą, kuris 1387 
metais Lietuvą apkrikštija. Politinė dviejų šalių sąjunga netrun- 
ka peraugti į artimą kultūrinį bendravimą, lenkiško Europos 
kultūros varianto plitimą tarp Lietuvos bajorų, kuris lemia lenkų 
kalbos populiarumą (XVI amžiuje ji įsivyrauja kaip administra- 
cinė LDK kalba). Natūraliai kyla Lietuvos diduomenės pasiprie- 
šinimas. Viena jo formų - apsišvietusių didikų šeimų palanku- 
mas reformacijai, nes pastarosios kova prieš katalikybę atliepia 
LDK mėginimus atsiriboti nuo Lenkijos. ; 

Reformacijai prasidéjus, Lietuvoje jau plito Renesanso idé- 
jos, buvo kuriama pasaulietiné literatüra — metra&Ciai, poezija, — 
tačiau visa tai daroma ne lietuvių kalba. Krikščionybė Lietuvos 
gyventojus, ypač žemuosius sluoksnius, buvo dar palyginti 
mažai palietusi, tad protestantizmas turėjo dar vieną rimtą ar- 
gumentą prieš nesėkmingai katalikybę platinusius daugiausia 
lenkų dvasininkus. 

Reformacijai plisti taip pat padėjo Lietuvoje vyravusi gana 
savita religinės tolerancijos atmosfera. Tai buvo dar pagonybės 
laikų tradicija, kai Lietuvos kunigaikščiai, pasiųsti valdyti slavų 
miestų, priimdavo stačiatikių tikėjimą, bet būdavo pasirengę 
grįžti į pagonybę, kai atsidurs namie. Kita vertus, po krikšto 
valstybiniai Lietuvos interesai vertė toleruoti stačiatikius, nes jie 
su katalikais dalyvavo įvairiose valstybės valdymo instancijose; 
šis pakantus požiūris į kitatikius reformacijos metu imtas taiky- 
ti ir protestantams. 


Jogaila (apie 1351-1434), 
Lietuvos didysis kunigaikštis 
ir Lenkijos karalius 

Lenkijos karalius ir Lietuvos didysis kunigaikštis Žy- 
gimantas Senasis jau nuo 1520 metų pradeda leisti ediktus*, 
draudžiančius Lenkijoje platinti protestantų raštus ir studijuoti 
Vitenbergo universitete. Nuo 1535-ųjų tie įsakai įgyja galią ir 
LDK. Vis dėlto čia religinės kovos - dažniau gal diskusijos - bent 
jau apie amžiaus vidurį vyksta palyginti taikiai, nes protestan- 
tai turi stiprių ir įtakingų globėjų - Radvilų ir kitų LDK didikų 
gimines. O 1563 metais Vilniaus seimas anksčiau negu Lenkijoje 
priima privilegiją*, suteikiančią kulto laisvę visiems be išimties 
tikėjimams. Maždaug tuo metu Lietuva tampa pačių radikaliau- 
sių reformacijos krypčių* židiniu Europoje. 

Reformacija pažadino Lietuvą iš kultūrinio sąstingio, 
brandino jos visuomeninę mintį, suaktyvino tautinę raštiją, kul- 
tūrinei veiklai paskatino savo priešininkus katalikus, priartino 
Lietuvą prie Europos. Galima didžiuotis, kad antrojoje XVI am- 
žiaus pusėje Lietuva ir politiniu, ir religiniu atžvilgiu kuriam 
laikui tampa krikščioniškosios Europos liberalumo*, pažan- 
giausios religinės minties centru ir trumpam savo politine kul- 
tūra pralenkia Vakarų Europą (Vytautas Kavolis). 


Vilniaus Žemutinė pilis. K. Račinskio litografija (1832) 


T TE TTT "rz 


Ediktas (lotyniškai edictum — 
įsakymas, paskelbimas) - karaliaus 
ar imperatoriaus įsakymas, nusta- 
tantis tam tikras taisykles. 


Privilegija — raštas, kuriuo sutei- 
kiama kokia išimtinė teisė ar leng- 
vata asmeniui, žmonių grupei, 
luomui, miestui ar kt. 


Liberalumas (lotyniškai liberalis — 
laisvas) — tai pažiūros, kai pripažįs- 
tama nuomonių įvairovė, skatina- 
mas dialogas tarp skirtingų 
pozicijų. 

Žygimantas Augustas (1520-1572) - didysis Lietuvos 
kunigaikštis ir Lenkijos karalius, paskutinis iš Gedi- 
minaičių dinastijos. Jam valdant, labiau negu bet kada 
Lietuvoje ir Lenkijoje išsiplėtė reformacinis judėjimas, 
kuriam jis nesipriešino, ir tik į valdymo pabaigą ėmė 
remti katalikus ir netrukdė jiems kovoti su reformacija 


Viena iš radikaliosios reforma- 
cijos krypčių (radikalas — ryžtingų 
veiksmų šalininkas) buvo vadina- 
ma „Lietuvos broliais“. Štai kaip 
apie „Lietuvos brolius“ rašyta 
1567 metais išleistoje juos smer- 
kiančioje B. Herbesto knygelėje: 
„Vietoj pamokslo jie naujakrikštų 
papročiu pranašauja, tai yra aiški- 
na Dievą įžeidžiančius savo sapnus 
ir regėjimus, skelbia daugpatystę, 
turto bendrumą, nepagarbą val- 


3.30 


dziai, teismams ir luomams [...], 
valdiniai, ra$ydami ponams ir 
urédams, vadina juos broliais, skel- 
bia luomų sulyginimą ir nesiskaity- 
ma su valdžia; per Viešpaties vaka- 
rienę [t.y. mišias] vienoje gretoje 
sėdi ponas ir baudžiauninkas; 
prasti ir nemokyti žmonės atlieka 
šventas apeigas, savo supratimu 
leidžia nuostatus ir daug nedoro 
prieš valdžią drįsta pasakyti. Čia, 
Vilniuje, svarstoma, ar gali būti 


` 
= 


~ 


Bona Sforza (1494-1557) — didžioji Lietuvos kunigaikš- 
tiené ir Lenkijos karalienė, Lietuvos didžiojo kunigaikščio 
ir Lenkijos karaliaus Žygimanto Augusto motina. 
Atvykusi iš Italijos, kur gavo gerą pasaulietinį išsilavini- 
mą, karalienė Bona Sforza daré didelę įtaką krašto kultūrai 
ir ekonominiam gyvenimui 


prileidžiami prie Viešpaties 
vakarienės tie, kurie nepaleidžia į 
laisvę savo valstiečių... Jų 
bažnyčioje nieko nėra, tik karče- 
mos stalas viduryje. Kapais jie 
nesirūpina. Vedybomis, laido- 
tuvėmis ir visais šventais dalykais 
jie didžiai papiktina ir paniekina 
religiją. Jeigu jie čia ir toliau vieš- 
pataus, tai ne tik sklis įvairūs 
kenksmingi mokymai, bet reikia 
bijoti net ir maišto.“ 

Istorikui nuolatos kyla klausimas, kodél bütent tuo, o ne 
kitu metu kultüra ima energingai atsinaujinti, kodél bütent tuo- 
met iškyla ryškios asmenybės, paliekančios savo minties ir dar- 
bų pėdsakus. Aptariamasis Lietuvos kultūros pakilimas galėtų 
būti aiškinamas pabrėžiant keletą dešimtmečių tarp skirtingų 


Brastos Biblijos (1563) Naujojo 
Testamento titulinis puslapis. 
Knygą lenkų kalba išleido Mikalojus 
Radvila Juodasis savo spaustuvėje, 
įkurtoje Brastoje 


Bazelis — miestas Šveicarijoje, 
XV ir XVI amžiais garsėjęs knygų 
leidyba. 


Paskvilis (pagal vienos Romos 
statulos pavadinimą - itališkai Pas- 
guillo, — ant kurios buvo užrašytos 
satyros) - nedidelis plüstamo po- 
būdžio rašinys, ką nors piktai iš- 
juokiantis, niekinantis, šmeižiantis. 

konfesijų vykusį dialogą, kuris žadino diskusijoje ar netgi varZy- 
bose dalyvaujančiųjų pusių kultūrines iniciatyvas. Tačiau reikia 
nepamiršti, jog XVI amžiaus Vilniuje ne tik kryžiuojasi protes- 
tantų ir katalikų mintys, čia greta gyvena skirtingų, tarpusavyje 
konkuruojančių, bet ir bendraujančių tautų bei religijų žmonės, 
taigi LDK sostinė tampa taip pat svarbiu slavų bei žydų kultūros 
židiniu. 1522 ir 1525 metais Vilniuje išspausdina savo knygas 
protestantizmui artimų pažiūrų minėtasis baltarusis Franciskas 
Skoryna. Čia randa prieglobstį garsusis rusų spaustuvininkas 
Ivanas Fiodorovas, pabėgęs iš Maskvos, kai minia, sukurstyta 
vienuolių knygų perrašinėtojų, išsigandusių konkurencijos, 
sudaužė jo spaustuvę. Per trumpą laiką Vilnius tampa antruoju 
Bazeliu*, kur spaustuvininkai varžosi vienas su kitu, leisdami 
įvairiomis kalbomis veikalus, skelbiančius prieštaringiausius 
įsitikinimus. Nuomonių įvairovė tiesiog stebinanti: greta kata- 
likų savo veiklą labai išplečia reformatai, stačiatikių vienuoliai 
turi nuosavą spaustuvę ir leidžia paskvilius*, nukreiptus prieš 
katalikybę; nepamirškime, kad Vilniuje dar gyvena ir islamo iš- 
pažinėjai totoriai bei savo religiją turintys karaimai. 

Vis dėlto XVI amžiaus pabaigoje kontrreformacija ima vir- 
šų, nes išlaikyti Lietuvą katalikišką ir stiprinti valstybinę uniją 
labai suinteresuota Lenkija. Kovai su reformacija vyskupas Pro- 
tasevičius pakviečia į Lietuvą Jėzuitų ordiną. Jėzuitai ima kurti 
savąją aukštesniojo mokymo sistemą, įsteigia kolegiją, kuriai 


Vilniaus panorama. Tomo Makovskio graviūros (1600) fragmentas 


Mikalojus Radvila Juodasis 
(1515-1565) - vienas žymiausių ir 
įtakingiausių Lietuvos didikų, gynęs 
LDK savarankiškumą, globojęs 
protestantus 

Mikalojus Daukša Postilė* 
(1599). Viena pirmųjų 
lietuviškų knygų Didžio- 
joje Lietuvoje. Šio titulinio 
puslapio su renesansine 
triumfo arka klišė buvo 
panaudota ir spausdinant 
pirmąją Rusijoje publikuo- 
tą Ivano Fiodorovo knygą 
Apostolas (1564) bei refor- 
matų Lietuvišką postilę 
(1600). Taigi ta pati kny- 
gos apipavidalinimo forma, 
keičiant tik joje įrašytą 
tekstą, panaudota spaus- 
dinant Vilniuje kelių kon- 
Jesijų religines knygas 


Postilė (lot. postilla < 
post illa (verba) - po tų 
žodžių) - populiarus 
Biblijos temų išdėstymas 
atskirais klausimais; pa- 
mokslų rinkinys Biblijos 
temomis. 


Klausimai ir užduotys: 


Kur šiandien Lietuvoje 
yra išlikusios protestantų 
bendruomenės? 

1579 metais suteikiamas akademijos statusas. Kontrreformacijos 
sékme lémé ir tai, kad reformacija Lietuvoje buvo labiau palie- 
tusi aukštuosius visuomenės sluoksnius ir daug kas priklausė 
nuo vieno ar kito didiko valios. Tačiau net ir galutinai išstumti iš 
valstybinės arenos protestantai galėjo toliau gyvuoti atskirų di- 
dikų valdose. Šios religinės salos išliko ir iki mūsų laikų. 


Nuo Lietuvos krikšto jau buvo praėję daugiau kaip pusant- 
ro šimto metų, tačiau valstiečių religinis išprusimas dar buvo 
labai menkas; lenkų dvasininkija įvedė katalikybę mažai domė- 
damasi, koks yra žmonių tikėjimas. Šalyje savotiškai taikiai su- 
gyveno dvi religijos. Aukšti valstybės pareigūnai ir diduomenė 
oficialiai pripažino krikščionių Dievą, bet tai anaiptol netrukdė 
valstiečiams garbinti pagoniškas dievybes, vadinamuosius „na- 
minius dievus“. Protestantų pastangos leisti lietuviškas knygas, 
skelbti Kristaus mokymą prastuomenei gimtąja kalba skatino ir 
katalikus labiau domėtis valstiečių tikėjimu. Vis dėlto oficialioji 
religija, kad ir kaip atkakliai stengėsi jėzuitai, lėtai skynėsi kelią 
į kaimą (jėzuitų liudijimai rodo, kad ir XVIII amžiuje „namų“ pa- 
gonybė buvo dar labai gyva). Pradėjus plisti reformacijai, taigi 
kilus religinei sumaiščiai, valstiečiai mieliau ir gana atvirai grįž- 
davo prie senojo pagoniško tikėjimo, negu laikydavosi kataliky- 
bės ar priimdavo protestantizmą. Štai kaip vyskupas Merkelis 
Giedraitis (apie 1536-1609) atsiliepia apie to meto padėtį Lietu- 
vos kaime: 


Labai didelėje mano vyskupystės dalyje nėra nė vieno žmogaus, 
kuris bent kartą gyvenime būtų priėjęs prie išpažinties ir komu- 
nijos, nė vieno, kuris poterius ir persižegnoti mokėtų, nė vieno, 
kuris bent kiek nusimanytų tikybos dalykuose. Jie pasitenkina 
šiuo: mes ne liuteronai, penktadieniais mėsos nevalgome. 

Žmonės visur tebeaukoja Perkūnui, garbina žalčius, namų glo- 
béjus, aZuolus, liepas laiko šventais ir neša aukas jiems - vištas, 
medų, sūrius, o susirgę ar kitu atveju kelia vaišes mirusiųjų vėlėm 
ir daug panašių nuostabių dalykų per nuodėmę nelaiko. 


Reformacijos judėjime dalyvavo visas būrys apsišvietu- 
sių lietuvių, iš kurių ypač išsiskiria Abraomo Kulviečio ir Sta- 
nislovo Rapolionio figūros. Juos abu galima laikyti Mažvydo 
pirmtakais. 


ANTIFICES DIGITI SCPIPSERVNT FRONTIS HONOREM ` 
SCRIPTA ANIMVM, FORTEM FORTL4 FACTA MANVM Ca^ 


Mikalojus Kristupas Radvila 
Našlaitėlis (1549-1616) - LDK didikų 
Radvilų giminės atstovas, iš protes- 
tantizmo perėjęs į katalikybę. 1601 
metais išleista plačiai žinoma jo knyga 
Kelionė į Jeruzalę, tapusi to laiko 
Europos bestseleriu 


Vilniaus vyskupas Valerijonas 
Protasevičius (1504-1579) 

6. Abraomas Kulvietis 


As Kulvietis buvo vienas pirmųjų lietuvių inteligen- 
tų. Jis gimė apie 1510 metus, 1528-aisiais įstojo į Krokuvos aka- 
demiją, vėliau studijavo Vakarų Europos universitetuose, o 
Vitenbergo universitete mokėsi pas Lutherio bendramintį 
Melanchtoną; garsėjo kaip puikus senųjų kalbų (lotynų, graikų, 
hebrajų) mokovas. Italijoje gavo teisių daktaro laipsnį. Grįžo į 
Lietuvą 1538 metais labai palankiu laiku, nes tuomet Vilniuje 
gyveno ir jaunasis Lietuvos didysis kunigaikštis Žygimantas 
Augustas, ir jo motina karalienė Bona, kuri siekė vaidinti Lietu- 
vos kultūrintojos vaidmenį. Kulvietis karalienei Bonai padarė 
labai gerą įspūdį savo humanistiniu išsilavinimu, ir ji padėjo jam 
1539 metais įkurti mokyklą. Tuo metu jaunuoliai vykdavo mo- 
kytis į Europos universitetus ir reikėdavo paruošti juos aukš- 
tosioms studijoms, kurios vyko lotynų kalba. Taigi Kulviečio 
kolegija buvo pirmoji aukštesniojo tipo mokykla Lietuvoje ir 
turėjo gana didelį pasisekimą. Joje mokėsi apie 60 jaunuolių iš 
bajorų ir miestiečių šeimų. 

Atrodo, kad Kulvietis norėjo Lietuvoje suvaidinti panašų 
vaidmenį, kokį vokiečių kraštuose suvaidino Lutheris. Kuni- 
gaikščio Albrechto ir karalienės Bonos rekomenduotas, dar 
oficialiai būdamas katalikų kunigas, Kulvietis buvo paskirtas 
Vilniaus vokiečiams priklausiusios Šv. Onos bažnyčios pamoks- 
lininku. Ir čia iš sakyklos jis iš karto pradėjo skelbti protestantų 
idėjas, ypač puldamas katalikų dvasininkiją. Tuščiai karalienė 
Bona stengėsi suvaldyti jo reformatorišką uolumą, ypač patar- 
dama neliesti kunigu ir vienuolių. Kulvietis jos patarimų nepaisė. 
Šiais pamokslais jis prieš save ir savo šalininkus sukėlė aukš- 
tesniąją katalikų dvasininkiją. Kol užtarėja buvo Vilniuje, Kul- 
vietis jautėsi saugus, tačiau 1542 metų gegužės mėnesį Bonai 
išvykus, Kulvietis neteko globos. Tų metų pavasarį (gegužės 19 
dieną) Vilniaus vyskupo Povilo Algimanto Alšėniškio išreika- 
lautame karaliaus edikte pasakyta, kad būsią persekiojami visi 
naujo mokslo skleidėjai Lietuvoje. Dažnai teigiama, jog būtent 
dėl šio įsako Kulvietis, Rapolionis ir kiti protestantizmo sklei- 
dėjai turėjo pasitraukti į Karaliaučių, tačiau kai kurie faktai 
prieštarauja šiai nuomonei; tarkim, žinoma, kad Rapolionis jau 
kovo 22 dieną buvo imatrikuliuotas* Vitenbergo universitete. 

. Viename savo laiške kunigaikščiui Albrechtui karalienė 
Bona sako, kad dar prieš išvykdama ji patarusi Kulviečiui kartu 


Melanchtonas (1497-1560) - vokiečių 
reformatas, Lutherio bendramintis 


Imatrikuliuoti (lotyniškai 
matricula - sąrašas) — 

įtraukti į sąrašą, šiuo atveju — 
į universiteto studentų sąrašą. 

Karaliaučius, 
miesto panorama 
ir katedra, XVII 
amžius 

.... 


negréstu suėmimas. Taigi greičiausiai dar prieš paskelbiantedik- 
tą Kulvietis slapta išvyko į Prūsiją (tiesa, po poros metų jis ir jo 
draugai jau galėjo sugrįžti į Lietuvą). Karaliaučiuje Kulvietis 
tampa kunigaikščio Albrechto patarėju, o netrukus - parengia- 
mosios mokyklos, kurią buvo planuojama perorganizuoti į uni- 
versitetą, vicerektoriumi. Kai 1544 metais tos mokyklos pagrindu 
buvo įsteigtas Karaliaučiaus universitetas, Kulviečiui pavesta 
graikų kalbos katedra, be to, jis dėstė ir hebrajų kalbos gramatiką 
bei komentavo Dovydo psalmes*. Susilpnėjus protestantų per- 
sekiojimams Lietuvoje, Kulvietis 1545 metų pradžioje trumpam 
nuskubėjo į Vilnių ir čia su aistra stojo į tikybinius ginčus, tačiau 
jo sveikata ūmai pablogėjo ir 1545 metų birželio 6 dieną jis mirė 
savo tėviškėje Kulvoje. 


7. Stanislovas Rapolionis 


xs. viena Zymiausiu XVI amZiaus pirmosios pusés lietuviu 
kultūros veikėjų Stanislovą Rapolionį (lotyniška pavardės forma 
Rapagellanus) nedaug teišliko žinių. Gimė jis XVI amžiaus pra- 
sitete, 1542-1544 kunigaikščio Albrechto remiamas studijavo 
Vitenberge. „Atvykusiam, atrodo, su gana aiškiu tikslu (gauti 
daktaro laipsnį) Rapolioniui daugiausia laiko užėmė Biblijos 
studijos (tekstų nagrinėjimas ir komentavimas). Be to, būsimieji 
teologai buvo mokomi logikos ir filosofijos, matematikos ir is- 
torijos, o ypač retorikos. Biblijos kalbų (graikų ir hebrajų), taip 
pat lotynų kalbos mokymas buvo siejamas su senųjų autorių 
tekstų skaitymu ir nagrinėjimu. Teologijos fakultete ypač daug 
dėmesio buvo skiriama įvairiems disputams. Būsimieji teologai 
turėjo mokėti bet kokioje auditorijoje apginti savo tikybą. Dispu- 
tantų kalbos buvo vertinamos kaip savotiškas tikėjimo išpaži- 
nimas, jo įtvirtinimas“ (Juozas Tumelis). 

1544 metų pavasarį Rapolionis apgynė doktorato tezes 
apie atgailą. Viešame dispute dalyvavo Lutheris, kuris pasakė 
įžanginę kalbą, ir Melanchtonas. Naujajam daktarui buvo įteikti 


Psalmė (graikiškai psalmos — 
giesmė) - liturginė judėjų, vėliau 
krikščionių religinė giesmė. 
Psalmynas yra Šventojo Rašto 
dalis. 


Stanislovo Rapolionio faksimilinio 
darbų puslapio fragmentas 

skiriamieji Zenklai: daktaro kepuraité, aukso Ziedas ir knyga. 
Vaišėse (tuomet vadintose Aristotelio puota) dalyvaudavę visi 
susirinkusieji. Netrukus Rapolionis išvyksta į Karaliaučių, kurjo 
nekantriai laukia kunigaikštis Albrechtas. Laiške pastarajam 
Melanchtonas taip apibūdina Rapolionį: „Girdėjau jį viešai 
disputuojant; jo svarstymai labai patiko ir daktarui Lutheriui, ir 
kitiems. Dar dažniau esu pats su juo kalbėjęsis daugeliu krikš- 
čioniško mokslo klausimų; mačiau ir jo raštus bei įsitikinau, 
kad jis teisingai suvokia bažnyčios mokslą, geba puikiai kalbė- 
ti ir išdėstyti tai, ką mano. Jis yra garbingas ir doras žmogus.“ 
Karaliaučiaus universitete daugiausia dėmesio buvo skiriama 
teologijos dėstymui. Teologijos katedra kaip tik ir buvo pavesta 
Rapolioniui, kuriam paskirtas ir pats didžiausias atlyginimas. 
Universitete Rapolionis aiškino Šventąjį Raštą, disputavo, be to, 
manoma, dar dėstė hebrajų kalbą, rūpinosi profesūros santarve. 
Savo paskaitomis jis įgijo didelį populiarumą ne tik universitete, 
bet ir mieste. Universiteto rektorius rašė laiške Melanchtonui, 
jog Rapolionis „buvo taip pasirengęs ir išsitobulinęs savo kal- 
bėjimo meną, kad ištisą kalbą sakydavo tarsi deklamuodamas“. 
Jo paskaitose bei disputuose dažnai lankydavęsis ir kunigaikštis 
Albrechtas, turėjęs polinkį į teologiją ir didžiai gerbęs Rapolionį. 
Deja, Rapolionio profesoriavimas truko labai trumpai, 1545 metų 
gegužės 13 dieną staiga sunegalavęs jis mirė. Laidotuvių būta 
labai iškilmingų. Rapolionis,be abejonės, buvo vienas veikliausių 
ir labiausiai apsišvietusių Karaliaučiaus universiteto profesorių. 
Mažvydo-Vilento Giesmyno antrojoje dalyje išspausdinta vie- 
na jo išversta giesmė. Yra žinių, kad Rapolionis buvo pradėjęs 
versti į lietuvių kalbą Bibliją. 


- — 


`` — 


Jurgis Sabinas (1508-1560) — pirmasis 
Karaliaučiaus universiteto rektorius 


Vokiečių kultūros istorikas Paulius 
Tschackertas (Čakertas, 1848-1911) 
taip aprašo Rapolionio mirtį: „Jo 
gyvenimo pabaiga buvo „palai- 
minga“, nes jis sirgo vos keletą 
dienų. Jau rytojaus, Dangun žen- 
gimo šventės, dieną jį palaidojo; 
prieš vidurdienį suskambo varpai; 
prie namų, kur buvo pašarvotas, 
susirinko daug žmonių; iš pilies 
atvyko pats hercogas [t.y. kuni- 
gaikštis Albrechtas] dalyvauti lai- 
dotuviu eisenoje. [...] Eisena 
pajudėjo į katedrą. Čia lavonas 
buvo nuleistas; Brismanas pasakė 
atsisveikinimo žodį; o hercogas 
sutiko, kad mirusysis būtų palai- 
dotas šalia jo kriptos. [...] Hercogas 
iš visų Karaliaučiaus profesorių 
labiausiai mylėjo Rapolionį.“ 


Karaliaučiaus universitetas 

8. Martyno Mažvydo gyvenimas 


[Z Mažvydo gimimo data nėra žinoma. Manoma, kad jis 
gimęs ne vėliau kaip 1520 metais. Mažvydo tėvo vardas - Vaitkus, 
Vaitiekus, pats Mažvydas jį yra nurodęs savo antrosios knygelės 
Giesmė Šv. Ambraziejaus... antraštiniame puslapyje, kur įrašyta: 
„išgulditas per M. Mossuida Waitkuna“, t.y. Vaitkaus sūnų. 

Pirmoji tikrai žinoma Mažvydo biografijos data yra 
1546 metai: būtent tada jis gavo Prūsijos kunigaikščio Albrechto 
laišką, kviečiantį atvykti į Karaliaučių. Matlankydamasis Vilniu- 
je kunigaikštis buvo prašęs Žemaičių seniūno Jono Bilevičiaus 
(Biliūno) parinkti keletą išmokslintų ir gerai lietuviškai kalban- 
čių jaunuolių, kurie galėtų tapti protestantų kunigais Rytų Prū- 
sijoje. Priėmęs kunigaikščio kvietimą, Mažvydas nuvyko į Kara- 
liaučių ir 1546 metų rugpjūčio 1 dieną buvo imatrikuliuotas į 
universitetą. 


Karaliaučiaus universiteto kiemas 


Mažvydas nebuvo eilinis studentas, tai rodo ir kunigaikš- 
čio Albrechto kreipimasis į jį kaip į „garbingą ir išmokslintą“ 
žmogų. Per nepilnus dvejus metus Mažvydas baigė studijas 
gaudamas bakalauro laipsnį. Beje, tai buvo pirmoji Karaliau- 
čiaus universitetą baigusiųjų laida — iš viso septyni asmenys, 
Mažvydas - vienintelis lietuvis. Įdomiausia yra tai, kad vos pra- 
déjes studijuoti - 1547 metų pradžioje - jis pateikė spausdinti 
savo parengtą Katekizmą. 


Pastaba: Šiuo metu yra žinomi du 
Mažvydo Katekizmo egzemplio- 
riai. Vienas saugomas Torunėje 
(Lenkija), kitas — Vilniaus uni- 
versiteto bibliotekoje. Įdomi yra 
pastarojo istorija. Prieš Antrąjį 
pasaulinį karą vienintelis žinomas 
egzempliorius buvo saugomas 
Karaliaučiaus bibliotekoje, po karo 
manyta, kad jis dingęs. 1956 metais 
Vilniaus universitete apsilankęs 
ukrainietis profesorius Borovojus 
papasakojo, kad matęs Mažvydo 
Katekizmą vienoje Odesos bib- 
liotekoje. Patikrinus įsitikinta, kad 
bibliotekos kataloguose iš tiesų yra 
šitos knygos kortelė, bet pačios 
knygos vietoje nerasta. Mat ją buvo 
pasiėmęs vienas skaitytojas 
mokytis lietuvių kalbos. Mainais 
už vertingą leidinį Vilniaus 
universiteto biblioteka įsigijo 
pirmąją lietuvišką knygą. 
Karaliaučiaus egzempliorius, pasi- 
rodo, irgi nedingo, karo audros jį 
nubloškė į Lenkiją. 

Iki šiol nėra aišku, kur Mažvydas galėjo mokytis prieš 
atvykdamas į Karaliaučių. Tuo metu jau nemažai Lietuvos bajo- 
rų luomo jaunuolių vykdavo studijuoti į Krokuvos akademiją, 
Vokietijos ar net Italijos universitetus. Tačiau jų sąrašuose Maž- 
vydo pavardės nerasta. Atrodo, kadjis tikrai negalėjo būti mokę- 
sis Vokietijoje, nes net baigęs Karaliaučiaus universitetą laiške 
kunigaikščiui Albrechtui nurodė: „nekalbu nė kiek vokiškai“, o 
„savo gimtąją kalbą moku, sakau, kuo puikiausiai“. Nėra abejonės, 
kad tuomet jis mokėjo dar lotynų ir lenkų kalbas, nes rengdamas 
spaudai Katekizmą ir kitus leidinius naudojosi ir lenkiškais šal- 
tiniais. Galėjo Mažvydas gauti išsilavinimą ir kuriame nors Lie- 
tuvos didikų dvare, gal net Kulviečio kolegijoje. Šiaip ar taip, dar 
prieš išvykdamas į Karaliaučių, jis jau, atrodo,buvo pasižymėjęs 
reformatų tarpe ir pelnęs titulą Protomartyr, t.y. „pirmasis kan- 
kinys“, kurį pridėjo pasirašydamas laišką Karaliaučiaus univer- 
siteto rektoriui, nors tikslesnių duomenų apie Mažvydo perse- 
kiojimus ar kokias bausmes neturime. 

Nemaža žinių apie Mažvydo gyvenimą Prūsijoje randame 
jo laiškuose. Mažvydas buvo nepasiturintis, stodamas į univer- 
sitetą jis įmokėjo mažiausią imatrikuliacijos mokestį; studijavo ir 
gyveno Karaliaučiuje gaudamas kaip beturtis iš kunigaikščio 
stipendiją. Neturtas ir vargas, atrodo, lydi Mažvydą visą gy- 
venimą. Apie tai galima spręsti bent jau išjo laiškų. Antai baigęs 
studijas vėlyvą 1548 metų rudenį Mažvydas kreipiasi į universi- 
teto rektorių, prašydamas parūpinti jam iš kunigaikščio fondų 
tinkamų drabužių; laiškas rašomas su anuomet įprastu nusi- 
žeminimu ir, šiandien atrodytų, perdėtu iškalbingumu, tačiau 
tai pirmiausia lėmė būtinos retorinės laiškų rašymo taisyklės: 


Šaltas, arba žiemos, metas jau čia pat, už vartų, ir kiekvienas, kuris 
nėra nuojo apsisaugojęs ir iš anksto pasiruošęs sutikti, be abejo, 
rizikuoja dėl savo sveikatos. Kadangi aš prisidengti nuo šalčio 
neturiu tinkamų drabužių, o tiktai suplyšusius ir labai sudėvėtus, 
ryžausi dėl jų kreiptis į tavo, garsusis vyre, kilnybę, kad juos gau- 
čiau iš šviesiojo kunigaikščio, mūsų maloningojo valdovo. Juk kito 
žmogaus, į kurį galėčiau kreiptis tokiu reikalu, be tavęs, mūsų vi- 
sada širdingai gerbiamas ir mylimas globėjau, aš nė vieno nepa- 
žįstu ir nežinau. Taigi čia ir yra ta priežastis, kad su šiuo laišku at- 
vykau pas tave, didžiai gerbiamas globėjau. Todėl, kiek įmanyda- 
mas, nuolankiausiai prašau tave, garbingasis vyre, kad tuo mano 
reikalu kreiptumeis į šviesųjį kunigaikštį. Jei jis tuos drabužius 


ESA avietė! 


Senas namas (1546) Karaliaučiuje, 
Šv. Dvasios 6, nugriautas apie 
1900 metus 


Pastaba: Biografui nuolatos iškyla 
klausimas, kiek galima pasitikėti 

jo aprašomo žmogaus nuomone 
apie save patį, ypač kai tą nuomonę, 
kaip kad Mažvydo atveju, reikia 
išskaityti iš laiškų-prašymų. Visai 
suprantama, kad laiško autorius, 
kreipdamasis į šalies valdovą, sieks 
suminkštinti pastarojo širdį, steng- 
sis parodyti, kad esama situacija 
tiesiog beviltiška ir išgelbėti galinti 
vien tik prašomoji parama. Šiandien 
net sunku įsivaizduoti, kaip 
gyvenama tokioje valstybėje, kur 
viskas priklauso nuo valdovo valios 
ar įgeidžio; Mažvydo laiško citata 
rodo, jog kunigaikštis skirsto netgi 
drabužius savo pavaldiniams. Taigi, 
norint geriau suprasti, kokia buvo 
ekonominė prieš keturis šimtus 
metų gyvenusio žmogaus padėtis, 
patikimiau remtis ne vien jo auto- 
charakteristikomis, bet ir lyginti to 
laikotarpio faktus. Į tai yra atkreipęs 
dėmesį kultūros istorikas Vaclovas 
Biržiška, nurodydamas: tai, kad 

man duos, tai ju man užteks dvejiems metams, ir, ju prašinėdamas, 
neįkyrėčiau nei šviesiajam kunigaikščiui, nei tavo kilnybei. Jei gau- 
siu neigiamą atsakymą, būsiu priverstas labai šalti ir padėti nema- 
ža sveikatos. Dėl to, norėdamas išvengti tų man gresiančių nema- 
lonių blogybių, dar ir dar kartą prašau tave, garsusis vyre, išklau- 
syti mano maldavimų, kuriais dabar kreipiuosi į tavo kilnybę, ir 
teiktis dėl savo gailestingumo ir maloningumo, kaip visad, atlikti 
tą gerą ir vertą tavo kilnybės, o man - didžiai reikalingą ir malonų 
darbą. Kad tai tavo kilnybė padarys, nė kiek neabejoju. 


Kiek vėliau jis jau kreipiasi į patį kunigaikštį ir skundžiasi, 
kad nebegalįs likti Karaliaučiuje: „dėl menkos stipendijos čia 
negaliu ilgiau tinkamai gyventi“. 

1549 metų pavasarį Mažvydas paskiriamas lietuviškos Ra- 
gainės parapijos klebonu. Čia jis pagal susiklosčiusią tradiciją 
veda prieš keletą metų mirusio klebono vokiečio, palikusio gausią 
šeimą, vyriausią dukrą ir iki gyvenimo galo prisiima globoti jos 
brolius bei seseris. Visa tai Mažvydui buvo sunki našta, kurią jis 
stengėsi stoiškai pakelti. Materialinės sąlygos, regis, buvo ne- 
lengvos. Mažvydas dar ne kartą kreipėsi į kunigaikštį prašyda- 
mas vienokios ar kitokios paramos, pavyzdžiui, aprūpinti gera 


Ragainėje Mažvydas buvo paskir- 
tas (1554 metais) arkidiakonu arba 
vyskupu, reiškė, jog jis neturėjo 
tų rūpesčių, kurie kildavo kitiems 
protestantų kunigams, ir galėjo 
palyginti didelę laiko dalį skirti 
grynai literatūriniam darbui. 
Žymiųjų kultūros veikėjų bio- 
grafijos dažniausiai tampa legen- 
domis; juk kur kas įspūdingesnis 
pasakojimas apie tokį žmogų, kuris 
buvo išvytas iš savo gimtinės, 
gyveno skurde, liko nepripažintas, 
bet įgijo gerą išsilavinimą ir visą 
gyvenimą triūsė savo tautos, jos 
kultūros labui. O jeigu aprašomo 
žmogaus biografijoje iš tiesų esama 
to, kas tinka legendiniam pasako- 
jimui, į kitus faktus gali būti ir 
neatsižvelgiama. Taip dažniausiai 
atsitinka, kai kuris nors biografas 
nori aprašomam kultūros herojui 
uždėti kankinio aureolę ir siekia, 
kad jo gyvenimas taptų sektinu 
pavyzdžiu. Moksliškesnėse biogra- 
fijose svarbiau yra nenutylėti net 
ir viens kitam prieštaraujančių 
žmogaus gyvenimo faktų; tokio 
pobūdžio biografija galbūt nevirs 
nuosekliu ir įspūdingu pasako- 
jimu, galbūt joje liks dviprasmybių 
ir nutylėjimų, bet žmonės, apie 
kuriuos kalbama, jų gyvenimai 
nebus supaprastinti ir pagražinti. 


Ragainė XVII amžiaus pradžioje. 
Dešinėje matyti Mažvydo bažnyčia 

ir arčiau esančia žeme, o gyvenimo pabaigoje tiesiog prašė 
išvaduoti nuo nesisekančio ūkininkavimo ir suteikti metinį 
išlaikymą iš valstybės iždo. Tačiau kunigaikštis tų prašymų 


nepatenkino. 

XVI amžiaus viduryje Ragainė ir visa jos apylinkė buvo 
visiškai lietuviškas kraštas, kur vien tik valdininkai kalbėjo vo- 
kiškai. Mažvydui daug rūpesčių kėlė parapijiečiai, pasak jo pa- 
ties, tebesilaikantys katalikų papročių ar apskritai vengiantys 
religinės praktikos. 1551 metų laiške, kuris įdomus ir kaip kul- 
tūros istorijos dokumentas, nušviečiantis to laiko gyvenimą, 
Mažvydas kunigaikščiui Albrechtui rašo: 


Idant tavo šviesioji aukštybė sužinotų apie baisų mano parapijie- 
čių nedorumą ir klaidingą jų tikėjimą, kad paskui bet kokiai blogy- 
bei būtų užkirstas kelias ir rastas būdas joms įveikti, nutariau 
viską aprašyti papunkčiui. 

Pirma, sekmadieniais (tuo tarpu nutylėsiu, kaip bedieviškai jie 
elgiasi per Kalėdų, Naujųjų metų, Trijų karalių, Grabnyčių, Ap- 
reiškimo, Velykų, Dangun žengimo ir Sekminių šventes) evan- 
geliškuosius pamokslus ir kitas bažnytines apeigas tiek šeimyna, 
tiek ir patys šeimininkai tiesiog niekina. Todėl jų visai mažai būna 
bažnyčioje per pamaldas. Visų pirma pavasarį ir vasarą jie taip 
švenčia sekmadienius: dirba žemės darbus, sėja, šienauja, pjauna 
javus, visa tai veža į klojimus ir pagaliau ruošia miškuose ūkio 


Ragainės bažnyčia šiandien 


Klausimai ir užduotys: 


1. Kokius biografijos faktus; suZi- 
notus iš laiškų, panaudojo Justinas 
Marcinkevičius savo dramoje 
Mažvydas? (Mažvydo laiškai ir jų 
vertimai skelbti knygoje: Martynas 
Mažvydas, Pirmoji lietuviška knyga, 
Vilnius: Vaga, 1974.) 


2. Tarkim, kad Marcinkevičiaus 
drama yra vienintelis Mažvydo 
biografijos šaltinis. Remdamiesi šiuo 
kūriniu, parašykite 30-ies sakinių 
Mažvydo biografiją. 

padargus. Pavasario ir žiemos metu jie apsiverčia javų kūlės 
darbais. Kiti į pamokslus ateiti atsisakinėja dėl purvo ar dėl šalčio. 
Dar kiti, nors sekmadieniais ir nieko nedirba, tačiau, niekindami 
pamokslus, tūno sau namie be jokio užsiėmimo. Taip ir išeina, kad 
jie maža galvoja apie krikščionių religiją, o apie viešpaties maldą ir 
tikėjimo straipsnius tiesiog nieko neišmano. Todėl būtų gera, 


AL Park I Gp Vali Go TEF- : Prūsų dievų garbinimo vieta. 
: — ika = — Graviūra iš Christupo Hartk- 
= NOR. = = C nocho veikalo apie Prūsiją 


= E. Sp A LSS. (XVII amžius) 


šviesusis kunigaikšti, jei jiems būtų uždrausti tie darbai, ypač 
sekmadieniais, kada būtų geriau, kaip ir tinka geriems krikščio- 
nims, klausytis Dievo žodžio, negu prakaituoti dirbant. Jie turi dar 
ir tokią didelę ydą: Lietuvos ir Žemaitijos parapijose, esančiose 
netoli nuo mūsų kunigaikštystės sienų, yra švenčiami kokio nors 
šventojo atlaidai, pavyzdžiui, Šventosios Onos Batakių miestelyje, Šiame laiške Mažvydas rašo apie 
Šv. Jokūbo Švėkšnoje, garbingosios mergelės Marijos Šiluvoje, pagonybę, katalikybę ir protestan- 
Kryžiaus Jurbarke, Jurgio ir Kristaus kūno Tauragėje, Dangun Zen- — tizma. Kas būdinga kiekvienam iš 
gimo Veliuonoje ir kituose miesteliuose švenčiamos kitos šventųjų šių tikėjimų, jeigu remsimės laiške 
šventės, - taigi tada tie mano parapijiečiai, kuriems patinka tokios pateikta informacija? 


Klausimai ir užduotys: 

popieziaus jvestos apeigos, ten keliauja ir nusikalsta bjauriausia 
stabmeldyste. Dar kiti, nors ir nevyksta į tokias vietas, tačiau na- 
mie, užsidegę vaškines žvakes prie sienos, šaukiasi šventųjų glo- 
bos ir, kaip kokie stabmeldžiai, švenčia tas pačias jų šventes. O kad 
jie taip pamaldžiai laikytųsi sekmadienių ir juos švęstų, klausyda- 
mi šventųjų pamokslų ir katekizmo mokymo, kuris gali atitraukti 
nuo popiežiaus skelbiamų prietarų ir nešvankybių. Bet dėl to, kad 
sekmadieniais kaip bedieviai negarbina kūrėjo, jie ir toliau pasilie- 
ka akli, garbindami svetimus dievus jų dienomis. Todėl būtų labai 
pageidautina, kad tavo šviesioji aukštybė savo ediktu uždraustų 
jiems tokias keliones ir užkirstų kelią, jei kokiu nors būdu tai įma- 
noma, tokiai jų išpažįstamai stabmeldystei. O aš laikysiu savo pa- 
reiga, kaip ir dabar darau, su dideliu uolumu per visus savo 
pamokslus atitraukti ir atkalbėti juos nuo tokio stabų garbinimo. 


Mažvydas prisipažįsta neturįs didelių vilčių pasiekti aiš- 
kios jų tikėjimo pažangos. Kaip rašo Mažvydo palikimo tyrinė- 
tojas Jurgis Gerulis, konfliktą stiprino dar ir tai, kad „lietuviai ne 
savo geru noru tikybą perkeitė, bet valdžios prispirti. Vakar dar 
buvo katalikai, o šiandien jau juos protestantais vadino. Rods, jie 
patys pasiliko, kas buvę: vargo pelės; apie tikybines kovas savo 
ponų nesirūpino, o ir laiko neturėjo dėl tokių klausimų tarp 
savęs peštis ir išsikeikti, kaip kad kunigija.“ 

Nėra žinoma, ar Mažvydas vėliau dar buvo nuvykęs į Di- 
džiąją Lietuvą, tačiau jo knygų dedikacijos* rodo, kad jis galvojo 
apskritai apie lietuvį skaitytoją. Regis, jo raštai iš tiesų buvo 
skaitomi visoje Lietuvoje, kur tuo metu plito reformacinis ju- 
dėjimas. Vyskupas Motiejus Valančius XIX amžiaus vidury ra- 
šytoje Žemaičių vyskupystėje teigia, kad iš Mažvydo Katekizmo 
„kalvinai ir liuteronai mokė žemaičius eretiško tikėjimo“. 

Mažvydo parengtos knygos, gerai valdomas laiškų rašy- 
mostilius, jo biografijos faktai leidžia jį laikyti tai epochai būdin- 
go humanistinio išsilavinimo žmogumi, pasižyminčiu literatū- 
rine kultūra. Tapęs Ragainės klebonu, jis nenutraukė savo 
„Studijų“, kurių tikslas — parengti religinio turinio knygų lietu- 
viu kalba, reikalingų protestantų bažnyčioms tiek Rytų Prūsijoje, 
tiek pačioje Lietuvoje. Kaip tik dėl to jį daugiau ar mažiau rėmė 
aukščiausia Prūsijos valdžia. Mažvydas mirė Ragainėje 1563 me- 
tų gegužės 21 dieną. 


ke I Lap X nen ML. 


Ožio garbinimas nuėmus derlių. 
Graviūra iš Hartknocho veikalo 


Dedikacija (lot. dedicatio - paskyri- 
mas) - kūrinio ar knygos pradžioje 
įrašyti autoriaus žodžiai apie tai, 
kam ar kieno atminimui autorius 
veikalą skiria. 


Velnias, sėjantis piktžoles. Medžio rai- 
žinio fragmentas. 1517 

9. Mazvydo Katekizmas 


| ere lietuviška knyga — Catechismvsa prasty szadei... - mažo 
formato (18 x 11 cm) 79 puslapių knygelė, atspausdinta daugiau- 
sia gotikiniu šriftu* (išskyrus kai kurias antraštes ir lotynišką 
tekstą). Lotyniškas tekstas išspausdintas gana gražiai, o lietuviš- 
ko teksto gotikinės raidės dažnai nevienodos, ne visur aiškiai 
atspaustos; techniniu požiūriu spaustuvė buvo gana prasta, ne- 
pakankamai aprūpinta šriftais, pristigus vieno kurio, keisdavo 
kitu. Atrodo, kad buvo išspausdinta apie 200-300 knygos eg- 
zempliorių. Šiuo metu yra žinomi du pirmosios lietuviškos knygos 
egzemplioriai. Knyga yra kelis kartus perspausdinta. 


= ƏN I 
y: JE Ai 
ks 2 
DR Sr. 2 


Gotikinis šriftas — lotyniškasis 
kampuotu kontüru (kitaip negu 
lotyniška antikva) spaustuvinis 


Sriftas. 


Ebriftus (tt 
eOefetgeo endem 
anden aleubet /o8 
(aere. Romaa 


Gotikinis &riftas 


Alimenta fanis cors 
poribus agriculcuz 


ra:Sanitatem autem 
egris Medicina pro- 
muttit. Corn. Celf. 


Lotyniška antikva 


Mažvydo Katekizmo titulinis puslapis: 


Catechismvsa pra/ty Sjadei, 
Makllas [kaitima rafchta yr 
gielmes del kriklezianistes bei del 
berneliu iaunu nauiey Jugulditas 
Karaliavcyvi VIII. dena Mene/es 
Saulia, Metu vfigimima Diewa. 
M. D. XLVII. Soli Deo gloria 

Knyga sudaryta iš kelių dalių. Pradedama lotyniška epi- 
grama*, skirta Lietuvos Didžiajai Kunigaikštystei. Matyt, auto- 
rius labiau galvoja apie Didžiosios Lietuvos, o ne Rytų Prūsijos 
skaitytoją. Epigramoje primenamas rūstus paskutinis teismas ir 
kviečiama priimti protestantizmą. 


AD MAGNVM 
|DVCATVM LITVANIAE 

Falta sapra dr Lituania clava, 
Hec mandata Dei fufcipe meme pia, 

k 


DIBZIATIAI 


LIETUVOS KUNIGAIKSTYSTEI 


Laimingoji tėvyne didžių valdovų, garsinga 
Lietuva, Dievo žodžius gryna priimki širdim, 
Kad, kai duosi teisme aukštajam apyskaitą savo, 


Neprispaustų tavęs pyktis teisėjo baisus. 


Lotyniškoje pratarmėje „Lietuvos bažnyčių ganytojams ir 
tarnams...“ kritiškai kalbama apie katalikų Bažnyčią, leidžiančią 
Bibliją skaityti tik kunigams, pabrėžiama katekizmo, kaip tikėji- 
mo pradžiamokslio, nauda, gailimasi, kad lietuviai yra nutolę 
nuo tikrojo tikėjimo, kad jie vis dar stabmeldžiai, kad pagoniškos 
apeigos vis dar dažnos; ta proga primenama Dievo rūstybė ir 
kunigų atsakomybė dėl tokios padėties; paliečiami ir kiti religi- 
nės polemikos su katalikais klausimai, o pabaigoje pažadama 
parengti didesnį darbą. Eiliuota lietuviška pratarmė bus aptaria- 
ma atskirai. 


Epigrama (gr. epigramma — užra- 
šas) - senovės Graikijoje susifor- 
mavęs trumpas lyrinis eilėraštis; 
iš pradžių eiliuotas užrašas ant 
paminklo, šventyklos sienos, 
antkapio, vėliau ir savarankiš- 
kas kam nors skiriamas pa- 
mokomojo, giriamojo arba pei- 
kiamojo turinio eiliuotas 
kūrinys. 


Pastaba: Kadangi Katekizme 
knygos autorius nenurodytas, 
nuomonė, kad juo yra Mažvydas, 
iš pradžių rėmėsi Baltramiejaus 
Vilento žodžiais iš Evangelijų ir 
epistolų (1579) lotyniškos prakal- 
bos: „Tarp daugelio [...] hercogo 
Albrechto atmintinų darbų nepa- 
skutinėje vietoje yra tas, kad jis 
pirmas išleido įsakymą savo val- 
džioje esančiose žemėse rašyti, 
mokyti bei spaudą platinti lie- 
tuvių kalba. [...] Tam reikalui jisai 
pasinaudojo pastangomis vieno 
vyro, kurį jis pasirūpino savo lė- 
šomis tinkamai išmokslinti, bū- 
tent Martyno Mažvydo. [...] Tat 
šitas vyras pirmasis parodė būdą 
rašyti savo tėvų kalba ir išspaus- 
dino reikalingą besimokantiems 
katekizmo pradžiamokslį bei 
šventų giesmių.“ Šį Vilento liu- 
dijimą patvirtino 1938 metais 
aptiktas akrostichas (žr. p. 38). 


Pastaba: Literatūros tyrinėtojams 
iki šiol kyla abejonių, kas yra šios 
pratarmės autorius; dabar links- 
tama manyti, kad ją galėjęs pa- 
rašyti Frydrichas Stafilas, kuris 
nebuvo svetimas lietuvių tautai 
žmogus. Žinoma, kad jis mokėjęs 
lietuvių kalbą, kurį laiką gyvenęs 
Kaune, bendravęs su Rapolioniu 
ir pojo mirties užėmęs Teologijos 
katedros profesoriaus vietą Kara- 
liaučiaus universitete. 

Elementoriuje ,Pygus ir trumpas mokslas skaititi yr ra- Pastaba: Mažvydo elementoriuje 
šity“ pirmą kartą pateikiama abėcėlė, pritaikyta lietuvių kalbos Pirmą kartą lietuviškai pavadinamos 


garsams reikšti, kurioje yra aiškiai sekama lotynišku pavyzdžiu; 
taip pat pateikiami pirmieji skaitymo pratimai. 


Pirmoji lietuviška abėcėlė 


'fYgue ir trumpas iol 


(Tas fPaleiti yr vafcbity 
$KAITITINIV IRA æ 
ibíb3as. 


BCDEFOHTIKLMNODB 
$TVXYZ 


tr'j«fao. 


abebefgbitimnopqef 
etuv ypo 


2Salfinee, vf. 
acíouy 
ibuibalfineo, V. 
«^ 


AB 
CR 


eb alfines i22 


becobfagtímnpqrestrs. 
prabe? 


raidės — skaitytinés, balsės — balsinės, 
dvibalsės - dvibalsinés ir priebalsės — 
sąbalsinės ar sambalsinės. 


Pratimai mokantis skaityti 


PRADESTYSY SVGVLDIMAS 
Sebalfiniu pirm balfinių, 
25a bebi bo by, 
Da dedi bo bu. 
Ga ge gi go gu, 454 be bi bo ba 
Ja le í. io fu. £a le lí lo lu. 
1n me mimo muo Ela ne ni no nu. 
Dapepipops. Quaque quí quo qug. 
Aasrrron. — Gafcfi f» fu. 
Tz ee tí to en. 303 uc ui tio ug, 
Mareríroru — gBaseisosu 
25affines pirm (abalfinía. 
Ab eb (b ob ub, 
Qo eb ib ob ub, 
21g eg (q og ug 
Al el il ol ol. 
An en ín on nm. 
Ar er ir or ur, 
Ae et ít ot nt, 


(Ca ce cí co cg, 


$4 fe fi fo fa. 


Ac ec ic oc uc, 

Af ef'if of vf. 

Ab cb ib eb ob. 
Am em im om uns. 
Ap ep Ip op up. 
21e es Is 0s us, 

Ar er ip or ur. 


25al(ines carp bwoeiu (abalfinia 


Bab beb bib boo bub. 
25ac bec bic boe bug 
Bad bed bib bob bub. 
Waf bef bif bof buf. 


Patį katekizmą sudaro dešimt. Dievo įsakymų, poterių Pastaba: Mažvydo elementoriuje 


tekstas, keli fragmentai, kurie laikytini pirmaisiais Biblijos ver- Mokymasis skaityti remiasi tradicine 


timo į lietuvių kalbą bandymais, ir kt. 


metodika - iš pradžių bandoma per- 
skaityti beprasmius skiemenis; tai 
dar vadinama skiemenavimu (silabi- 
zatūra). 

Daugiausia vietos skirta giesméms; ju yra vienuolika,  Menzūrinė natų sistema (lot. men- 


drauge pateikiamos ir menzūrinės sistemos natos*. Manoma, sura - matas) - viduramžiais varto- 
ta muzikinių ženklų sistema; men- 


kad giesmynėlį rengė keli žmonės, daugiausia vertė Mažvydas, Gra nurodo muzikos ritmini q 
taip pat gali būti Rapolionio, Kulviečio ir kitų verstų giesmių. verčių santykį. 


Giesmės su natomis puslapis 


Bicime ape Berneli Jefu 
Eure gieft biena(u Chriftans rfgimi. 
ma pagal fuqulbima fenaía ant 
notas Dies efè letitíe 


a ; Tos > Mažvydo Giesmyno I dalies (1566) 
Der tag ber ift fo freúden reidhe titulinis puslapis. Tai didžiausias 


Mažvydo gyvenimo darbas; jame jau 
yra per 130 giesmių ir psalmių (pasi- 
naudota ir Katekizme skelbtomis 
giesmėmis). Talkinti Mažvydas buvo 
pasikvietęs apie dešimtį lietuviškai 

eri p rašiusių literatų. Šis giesmynas su- 
B £rnelis gime miimus/ Ad qt darė pagrindą vėlesniems lietuviš- 
Baip rafše ir lelija fte bi fi kiems Rytų Prūsijos protestantų 
giesmių rinkiniams. Daugumos 
giesmių vertimų kalba ir stilius dar 
gana sunkūs, pirmuosius lietuvių 
autorius bei vertėjus gerokai varžė 
eilėdara, baimė nutolti nuo originalo, 
įprastas melodijos paisymas 


pannas Giftas / ; 
toi fae. fvoctae/ Berne lis efti 


dime Erie 


(cáotis£ae gedomas Baf- 
Midi pP gone it Xas 
8 


— 


diw nae efti tiPras Diewas 


E Grams 


Pastaba: Reformacijos laikais kisti, tapdama epochos pasau- 6 f(panftas &atalatte 
prasidėjo naujas laikotarpis bazny-  lėjautos atspindžiu. Protestantai «ui: nég Jona Daubmana 
tinės poezijos istorijoje: giedojimas yra sukūrę daug poezijos, kuri tu Dieva 

tapo pagrindine bendruomenės giedama ne tik bažnyčioje, bet ir As 
dalyvavimo bažnytinėse apeigose namie. M. D. LXVI 


forma, o pati giesmé tolydzio émé 

10. Lietuviškoji Katekizmo pratarmė 


| a originalo puslapis ir lotynišku-lietuvišku raidynu 


transkribuotas visas pratarmės tekstas. 


KNIGIELES 
PAČIAS BYLA LETUVINIKUMP 
IR ŽEMAIČIUMP 


Bralei, seseris, imkiet mani ir skaitikiet 
Jr tatai skaitidami permanikiet. 
Maksla šito tevai iusu trakždava tureti, 
Ale to negaleia ne venu budu gauti. 
Regiety to nareia sava akimis, 
Taip yr išgirsti sava ausimis. 
Jau nu, ka tevai nakada neregieia, 
Nu šitai viss iusump ateia. 
Veizdekiet ir dabakietese, žmanes vysas, 
Šitai eit iusump žadis dągaus karalistas. 
Malanei ir su džiauksmu tą žadi prijimkiet, 
A iusu ükiusu šeimina makikiet. 
Sunus, dukteris iusu tur tatai makiety, 
Visa šyrdy tur tą deva Zady milety. 
Jei, bralei, seseris, tus žadžius nepapeiksit, 
Deva teva ir sunu sau milu padarisit. 
Jr pašlavinti pa akimis deva busit. 
Visosu daiktosu palaimi turesit. 
Šitu makslu deva tikrai pažysyt 
Jr dagaus karalistasp prisiartysyt. 
Neužtrukiet, bralei, seseris, manes skaitity, 
Jei pagal vales deva narit giventy. 
Jei kas šventa giesme nar giedaty, 
Mane po akimis sava tur turety. 
Diena ir nakti preg savęs mani laikikiet 
Jr nekada manes nog iusu neatmęskiet. 
Jei kursai mane nog savęs atmes, 
Tasai ne veno praZitka! manip negaus. 
Aš sakau, iog taksai visada tur kleidety? 
Jr ape sveikata sava netur neka žinaty. 


Kursai nenaretu to maksla žinaty ir makiety, 


Tasai amžinasu tamsibesu tur buti. 


Tadrin ius, žmaness, manesp prisiartynkiet 

D xati feferis imtiet mani fr ftaleítiet/ 

Regiey to narda (ama abimis/ 

tu (cbíteí wife infump atcia, 

Jr pagal to šventa maksla givenkiet. 
Tamsibes senases nog iusu šalin atvarisit, 35 
Sunus, dukteris nog iu išgielbesit, 
Jei tą maža krikščianiu maksla makiesit 
Jr pagal io ius patis save redisit. 
Kaukus, žemepatis ir laukasargus pameskiet, 
Visas velnuvas, deives apleiskiet. 40 
Tos deives negal iums neka giera doty, 
Bet tur vysus amžinai prapuldinty. 
Sveikata, visus daiktus nog to deva turit, 


Kurio prisakimus čia manip regit. 

Tasai devas dagu, Zeme žadžiu venu sutvere, 
Šytu budu Zmanes ir visus daiktus padare. 
Tassai kažnam? Zmagui venas gal padety, 
Sveikata ir palaimi tassai gal pridoty. 
Tassai Dievs vysas Zmanes nar didei mileti, 
Dagaus karaliste davanai nar davanati. 
Aitvars ir deives to negal padariti, 
Bet ing peklas ugni veikiaus gal istumti. 
Pameskiet tas deives, devap didZiap pristakiet, 
Sita maksla visy liksmai preimkiet. 
Tassai makslas tur teisei ius išmakity, 
Kaip deva turit paZinti, pregtam ir garbinti. 
Tassai makslas roda tikra kiely deva sunausp, 
Musu išganitaiap Jesausp Christausp. 
Šitą sunu ir teva tikrai pažisit, 
Jei tą maksla gierai makiesit ir permanisit. 
Be šito maksla Zmanes regit kleidenčias 
Jr deiviu šimta (iei tatai nemaž) turinčias. 
Aš žinau ir tatai dręsu čia sakiti, 
Jag šimty Zmaniu vena negalečia atrasti, 
Kursai vena žadi deva prisakima makietu 
Jr pateriaus ben du žadžiu atmintu. 
Jei klausy žmagu, biau* maki pateri bilaty, 
Prisakimus Dieva biau galetu atminti, 
Veras krikščianiu straipsčius ar gali skaitity, 
Ape dušas išganima biau gali ką žinaty, 
Zatagamis? tau žmagus tur atsakiti, 
Jag gieresnei atmen arty, nent pateri bilati. 
,Deva prisakimu, bila, a$ nekada negirdeiau 
Nei straipsciu veras krikščianiu skaičiau, 
Bažničia nog dešimtes metu nebuvau, 
Tektai su burtinikie ant burtas veizdedavau. | 
Begieresny su šventa burtinikie gaidi valgiti, 


Neig bažničio šaukima žeku“ klausiti.“ 

5 Greit, tuojau 

6 Mokinių, giedančių 
bažnyčios chore 


Paaiškinimai: 

1 Naudos 

? Klysti, klaidžioti 
3 Kiekvienam 

Ach panai, klausikiet ir permanikiet, 
Balsus tus iusu Zmaniu išgirskiet. 80 
Tu dūšas? devs nog iusu nares tureti, 

Kurias iums ig rakas deve rediti?, 

Hei veSpatis visaky, ant Zmaniu susimilkiet, 
Kunigump, Zekump žmanes tremkiet. 84 
Kiek nedelias? bažničian vaik&Ciati prisakikiet, 
Kunigus, idant makitu Zmanes, ragynkiet, 
Plebanus, kunigus venu balsu prašiikiet, 
Jdant ta maksla nesleptu, didei melskiet. 
Jei kunigai tygietu tą maksla patis sakiti, 
Jus galesit ükiusu Zmanes makinti, 90 
Bet kunigu ira uredas!? Zmanes makiti, 

Bo! ant to visy ira apskyrty. 

O ius, kunigai, pagal iusu sena ureda 

Makikiet Zmanes, tatai visas paklida. 

Šitai turit trumpa maksla krikščianistes 95 
Pagal buda senases bažničias. 

Skaitikiet ir dokiet ig rąkas kiekvaika, 

Kaip žemaičia, taip ir letuvynika. 

Ragynkiet žmanes to trumpa maksla ij$makti, 
Be kurio platesnis makslas negal stavieti. 100 
Jei to trumpa maksla makiti užtruksit, 

Aveles iusu amžinai pražudisit. 

Todel, kunigai, ant aveliu susimilkietese, 

Aštra suda“ ir narsa" deva biakietese, 
Begieresni čia deva ZadZiu Zmanes makinti, 105 
Nent aštra suda alba narsa deva tureti. 

Del to rąkasn šitą maksla trumpa imkiet 

Jr aveles iusu tu mažu deva makslu penekiet, 
Pregtam platesnia maksla kiek dienas laukiet 
Jr ilgai deva valio ant sveta“ givenkiet, 110 
Dieva žadžia karštei diena jr nakti e&kakiet, 

A mana darba už gier prymkiet. 


7 Sielas " Nes 

8 Tvarkyti ? Teismo 

? Kiekvieną sekmadienį 5 Rūsčio, pykčio 
10 Pareiga 4 Pasaulyje 

Šiandien skaitant Mažvydo Katekizmo lietuvišką pratar- 
mę atrodo, kad tai gana primityvių pamokymų rinkinėlis, 
parašytas nelabai suprantama kalba. Tiesa, įdomi yra kreipimosi 
į skaitytoją forma, inscenizuojanti natūralų, gyvenimišką po- 
kalbį ar ginčą, kur keliami klausimai ir netgi užrašomi galimi 
pašnekovo atsakymai. Kodėl Mažvydas pasirinko būtent saky- 
tinės kalbos, dialogo imitaciją, nors vaidybos jis visai neslepia: 
kreipiasi ne autorius, o pati knyga: „imkiet mani ir skaitikiet". Ar 
vien tik tam, kad literatūrine dialogo forma vėl panardintų rašy- 
tą žodį į gyvai alsuojantį pokalbį? Regis, ne tik. 

Klausti ir atsakyti. Pabandykime įsivaizduoti Mažvydo 
būseną rašant pirmosios lietuviškos knygos pratarmę. Savąjį 
„šventą mokslą“ jis pristato žmonėms, kurie apie krikščionybę 
jau yra girdėję („Maksla šito tevai iusu trakždava tureti“), bet 
pastaroji jiems dar nėra tapusi savaime suprantamu dalyku ir 
susiduria su tradicine pasaulėžiūra, su pagonybe. 

Žmogus, kuris gyvena tradiciškai žvelgdamas į pasaulį 
(taip žvelgia jo tėvai, seneliai ar kaimynai), beveik nesusimąsto, 
kaipgi jis mato ir supranta tą pasaulį. Panašiai būna, kai žmogus 
kalba gimtąja tarme ir visai negalvoja, kodėl jis šneka būtent 
šitaip. Kai žmogus mokosi kitos kalbos, jis atitrūksta nuo įgimtų 
dalykų, atsigrįžta į savąją kalbą, pamato ją iš šalies, nes turi su 
kuo palyginti. Lygiai taip pat ir tradicinis pasaulio supratimas 
gali būti apmąstomas, svarstomas tik tuomet, kai atsiranda nau- 
jas, kitas būdas galvoti apie pasaulį. Jeigu žmonių bendrija gyve- 
no gerbdama vienus dievus, o dabar jiems yra pasiūloma gerbti 
kitus, siūlymas svarstomas gretinant dievus, lyginant argu- 
mentus, kuriais įrodinėjama tiek vienų, tiek ir kitų vertė. Dabar 
svarbiausia suprasti, kad gyvenimas paklūstant tradicijai ir 
gyvenimas, kai žmogui tenka rinktis lyginant argumentus, iš 
esmės skiriasi. Aišku, kai žmogus ar bendruomenė apsispren- 
džia, pasirenka, pavyzdžiui, naujus dievus, o senieji užmirštami, 
kai jau nebelieka su kuo jų lyginti, vėl ima formuotis tradicinis 
galvojimo, žvelgimo į pasaulį būdas. 

Kai yra lyginama, svarstoma, kai kyla noras sužinoti ar- 
gumentus - imama klausinėti. Klausdamas teiraujiesi naujų da- 
lykų, bet visuomet juos lygini su tuo, ką jau žinai. Jeigu žmogui 
sakoma: tavo dievai netikri, tu gyveni nedorai, neteisingai, tu 
būsi už tai nubaustas, o mes tau siūlome pažinti tikrąjį tikėjimą, — 

Mažvydo-Vilento Giesmyno II dalies 
(1570) titulinis puslapis 


Klausimai ir užduotys: 


Įsivaizduokite, kad jums šiandien 
tenka rašyti pirmąjį lietuvišką 
tekstą, kuriuo kreipiatės į savo 
tautiečius, ir 40-yje eilučių pasaky- 
kite pačius, jūsų nuomone, svar- 
biausius ir aktualiausius dalykus, 
nevengdami netgi pamokymų. 


PIRMOJI LIETUVISKA KNYGA 35 


turi prasidéti diskusija. MaZvydo pratarméje numanomas skai- 
tytojas yra diskusinéje, ginco aplinkoje; jam kyla klausimu. Klau- 
simas yra bet kokio pažinimo, mokslo pradžia — juo teiraujiesi, ar 
teisingai apie ką nors galvoji. Kadangi pratarmė nėra tikras 
pasikalbėjimas, o tik dialogo imitacija, autorius įtikinėja tarsi 
atsakydamas į pašnekovo klausimus. Kitaip tariant, šis suvai- 
dintas pokalbis turi tapti galutiniu postūmiu skaitytojui, paro- 
dymas, kad pasaulis yra kitoks, negu iki tol jam atrodė. 

Kreipimasis į ūkininkus, ponus ir kunigus. Pratarmėje 
kreipiamasi į tris skirtingus skaitytojų sluoksnius: į eilinį vals- 
tietį, į poną ir į kunigą. Daugiausia vietos skiriama paprastiems 
žmonėms - pastariesiems dar reikia aiškinti naujojo mokslo pri- 
valumus. Aišku, kad šio mokslo skelbėjas nelinkęs duoti laisvai 
rinktis tarp senųjų dievų ir naujojo Dievo, savąjį požiūrį jis siūlo 
primygtinai: 


Sunus, dukteris iusu tur tatai makiety, 
Visa šyrdy tur tą deva žady milety. 


Krikščionių Dievo išpažinimas yra prievolė, t.y. sąmonin- 
gas savo ir savo šeimynos pareigos suvokimas, o pratarmėje 
minimas pašnekovas priešinasi sakydamas, kad jam malonesnis 
pagonybės paprotys, t.y. tradicinis gyvenimas: 


„Deva prisakimu, bila, aš nekada negirdeiau 


Tektai su burtinikie ant burtas veizdedavau. 
Begieresny su šventa burtinikie gaidi valgiti, 
Neig bažničio šaukima Zeku klausiti.“ 


Barninga boba, išvaranti velnius. 
XVI amžiaus graviūra 


Klausimai ir užduotys: 


Palyginkite, kuo skiriasi pasakoji- 
mas apie lietuvių tikėjimus Kate- 
kizmo pratarmėje ir anksčiau cituo- 
tame Mažvydo laiške kunigaikščiui 
Albrechtui. 

Už neklusnuma žadama „amžinųjų tamsybių“ bausmė, o 
už paklusimą kvietimui - „dangaus karalystė“. Aišku, kad, 
svarstant pasaulėžiūros dalykus, keliami svarbiausieji žmogui 


klausimai: iš kur visa atsirado? sz Ølefme €, zm; 
bragetjaus , bey 5. Av- |F 
guitína, lyre wadin: Ce 


Kaukus, Zemepatis ir laukasargus pameskiet, Deū laubamus. Sugef“ 
Visas velnuvas, deives apleiskiet. memis ape ifçbnumimlia 
Tos dei li ka ei dot príc'clima “efage Lbri 
os deives negal iums neka giera doty, įšaus; Jlgulbites per M. 


Bet tur vysus amžinai prapuldinty. | Moffpda Yogictuna ac. 
Sveikata, visus daiktus nog to deva turit, 3 Bos -nandos Ragayijes 
: spes e š ; 2afinicey ir Ficer? 
Kurio prisakimus čia manip regit. 
Tasai devas dągu, žeme žadžiu venu sutvere, 
Šytu budu žmanes ir visus daiktus padare. 


Įdomu, kad pagoniškų tikėjimų kaukai, žemėpačiai ir 
laukasargiai apibendrintai dar vadinami deivėmis — vadinasi, 
moteriškos giminės forma supriešinama su vyriškos giminės 
naujuoju Dievu. Pasakymas „pameskiet tas deives, devap di- 
džiap pristakiet“ arba tokios frazės kaip „visas velnuvas, deives Mažvydo Giesmės Šv. Ambra- 


apleiskiet“ rodo, kad moteriškumas čia laikomas sumenkinimo  ziejaus bei Šv. Augustino... 
titulinis puslapis 


išraiška, o vyriškumas - vertės pabréZimu. 

Kreipiantis į „ponus“ prašoma, kad šie ne tik lieptų žmo- 
nėms kas savaitę eiti į bažnyčią, bet ir prižiūrėtų kunigus, kad tie 
mokytų žmones; jeigu kunigai nevykdo savo pareigų, patiems 
skleisti naująjį tikėjimą. Taigi Katekizmo pratarmėje Mažvydas Mažvydo Formos krikštymo 
krikščionybės platinimo srityje pirmenybę teikia „ponams“,one titulinis puslapis 
kunigams. Jiems jau nereikia aiškinti, kuo krikščionybė prana- 
šesnė už pagonybę. Tačiau svarbiausias dalykas - paties žmogaus 
gebėjimas skaityti ir suprasti, t.y. „permanyti“, Kristaus mokslą. 
Nesant spausdinto žodžio, nebuvo galimybės gerai pažinti šį 
mokslą, kurio platinimas priklausė nuo ponų ar kunigų valios. 
Dabar tai gali daryti ir pats žmogus, nes jau yra knyga, kuri 


tampa svarbiausiu dalyku platinant krikščionybę. Knyga tam- Ohrikfiima , 
pa apskritai naujo - naujoviško - kultūros etapo pradžia. Šiame V Kaip: Baliniczas 7ffati 3 
etape jau aiškiai juntama istorijos tėkmė, fiksuojama riba tarp to, I is Pu 
T Eos A i mefi 
kas buvo, tarp senovės, ir to, kas turi būti ateityje, - naujovės. > poa cdi a 
Jau nu, ka tevai nakada neregieia, i pop a A aso 
Nu šitai viss iusump ateia. i Metu Ehriltaue 


Katekizmo pratarmėje senovė yra pagoniškoji tradicija. 
1551 metais iš Ragainės rašytame laiške apie religijos padėtį 

Mažvydas senove jau laiko katalikų tikėjimą, kuris dar vadina- 
mas stabų garbinimu (protestantai atmetė šventųjų kultą). 

Pasaulio tvarkos teigimas. Katekizme ne tik supažindina- 
ma su tikėjimo tiesomis, bet ir nuolatos pabrėžtinai teigiama 
pasaulio tvarka. Visi luomai, visi žmonės turi Dievo jiems skirtą 
vietą bendroje pasaulio sandaroje, o kuo socialiai aukštesnė 
žmogaus padėtis, tuo didesnė ir jo atsakomybė, tuo daugiau iš 
jo reikalaujama. Ponams yra suteikta teisė valdyti žmones, bet 
kartu jie turi platinti ar prižiūrėti, kaip yra platinama, krikš- 
čionybė. Panašiai šeimoje tėvas privalo rūpintis, kad Jėzaus 
mokslą pažintų jo vaikai ir šeimyna. Jaunesnis turi klausyti 
vyresnio; senimas privalo pamokyti jaunimą; moterys turi klau- 
syti vyrų. Katekizmo dalyje, kuri vadinama „Urėdais“, t.y. pa- 
mokymais, štai ko liepiama raginti moteris: 


UREDAS VETUŠU ALBA 
SENU MATRIŠKIU IJR MERGAIČIU IAUNU 


Senases matriškiess raginki, idanti taky apdegima alba rubus tu- 
rietu, kakie užgul krikščianiste, ne neteisinikies, ne girtauienčias 
tur butij, idant viežlibu daiktu makitu, kaip galetu ramijmapi pry- 
versti mergaites, idant vyrus ijr sunus sava miletu, idant trezvas, 
čistas, turinčias rupesti ūkia, gieras ijr padotas sava viramus butu, 
jdant pikta negirdetu dieva žadis. 


Šiepamokymai rodo, kokios iškildavo tais laikais moralinės 
problemos: moterims reikia priminti netgi apdarą, reikalauti, 
kad jos negirtautų, kad būtų paklusnios savo vyrams ir nebur- 
notų prieš Dievą. Susidaro įspūdis, tarsi moteris būtų buvę sun- 
ku suvaldyti; ne atsitiktinai Katekizmo pratarmėje pagoniški 
dievai vadinami moteriškos giminės deivėmis. Praeis dar du 
šimtai metų, o Rytų Prūsijoje gyvenęs ir kūręs Kristijonas Do- 
nelaitis ir toliau piktinsis moterimis, kad šios raganauja. Tarsi 
vyrai būtų labiau linkę priimti naująjį mokslą, o moterys dar 
susijusios su pagoniškais papročiais. 

Taigi, teigdamas krikščioniškąjį mokslą, protestantų kuni- 
gas rūpinasi visuotiniu jo platinimu, įtvirtina socialinę tvarką, 
paremtą žemesniųjų paklusnumu aukštesniesiems, o aukštes- 
niųjų atsakomybe, rūpinimusi žemesniaisiais, diegia krikščio- 
niško gyvenimo moralę. 


Pastaba: Moterų „urėdas“, taip pat 
pamokymai, skirti vyrams, ypač 
pabrėžia girtavimo žalą: „Seni gi 
virai trezvy tur buty, ramij, vež- 
libij, iámintingij, stiprij veraie, ma- 
laneie ijr kantrumij. Jaunikaičius 
graudink šito gi budu, idant butu 
trezvy.“ 

Ne atsitiktinai šis „urėdas“ ir prasi- 
deda, ir baigiasi reikalavimu būti 
blaiviems. Girtavimas XVI amžiaus 
Lietuvoje (o Katekizmas juk skirtas 
ne vien Rytų Prūsijai) buvo iš tiesų 
labai paplitęs. 1550 metais Mykolas 
Lietuvis rašė: „Lietuvos miestuose 
jokių įmonių nėra tiek daug, kaip 
alaus ir degtinės bravorų. Šiuos gė- 
rimus nešasi žmonės eidami į karą 
ir melstis. Žmonės į juos taip įjunkę 
namie, kad vos tik karo žygyje atsi- 
geria nepriprasto gėrimo - van- 
dens, kaipmat miršta nuo dieglių ir 
dizenterijos...“ 

Akrostichai*. Lietuviškoje Katekizmo pratarmėje slapta- 
raščiu yra įrašytas Martyno Mažvydo vardas: pradedant 3-iąja 
eiliuoto teksto eilute, iš pirmųjų raidžių susideda: MARTJNVS 


MASVJDJVS. 


Ilgą laiką buvo neaišku, ar tikrai Mažvydas yra parengęs 
knygelę Forma krikštymo, kadangi jis sakėsi nemokąs vokiškai, 
o tai yra vertimas iš vokiečių kalbos. Aptikus akrostichą vienoje 


iš tos knygelės giesmių, abejonės dėl autorystės pranyko. 


Siūlome pabandyti rasti čia publikuojamoje „Giesmės du- 
chaunos" ištraukoje užšifruotą autoriaus vardą. 


Dicwas Tewas balfu fdauke 

“Jordaniep abi eft ifchgirde 

Tews talb tae e[E mans miels 
funus 

Gbis man eft didei malonia 

Ta afd) bowarnotu tuimus 

Tain iue butet paElu(iua 

"Je pildiFet io (jobsus. 


Curtis Diema te patebuma 
Dede fimogiftes java 
2Itbeiba ir Dmvajfe fdymenta 
YOciou Karnela apwilëta 
Taip titefem įtipra mera 
Kaip iau bufün eme chrit fia 
Jog Traice mus apcbriEftiiba.. 
Bai prieg mufu ant Įmieta 
Oimenti tur wi(faba, 


Zpaltalus Dons finns (ava 
£Vžokinti liep wiffa (wir j 
eg 


^jog e(Eptatapite del gDrefa 
Todel tebata patuta 

Jure til ic prieime cbut(ta 
Tas aptuves ifcbganima 
Yauipja bus Bini gimenimą 
Žuvo negal mirti ant ama 
Gays Faraliffe 3Diewa. 


£Malonei taifurs netii 
AmGinai giwens gbrefi 
Ras ghis amBingie (nerti 
Tur petlas vgnie detti 
fo fchwentibz ghi negelbzg 
tic wifftio darbai iem pades 
Dich nieta priegimts ghrefs daz 
tà : 


€5smogatis darbus ir gimata 
Sau finogus negelbt nieflača, 


tTíufu afis teg voattbentt 
Aut waita pilamogbi 
€» Smo 


Eilėdara. Mažvydo lietuviškoji prakalba parašyta sintak- 


sine-intonacine eilėdara. Šioje sistemoje metro pagrindas yra 
panaši sintaksinė eilučių struktūra, kuri ir nulemia panašią ei- 
lučių intonaciją, o skiemenų skaičius ir kirčių išdėstymas nėra 
tiksliai nustatyti. Sintaksinė-intonacinė sistema būdinga lenkų 
viduramžių poezijai. Jos pavyzdžių taip pat randame seniau- 
siuose lietuviškuose giesmynuose. Eilučių panašumą Katekizmo 


Akrostichas (gr. akros — kraštinis + 
stichos — eilutė) — eiliuotas kūrinys, 
kurio eilučių pradinės raidės, skai- 
tant iš viršaus į apačią, sudaro žodį 
ar posakį; dažniausiai tai yra 
eilėraščio autoriaus vardas arba 
nuoroda į tą asmenį, kuriam eilė- 
raštis skirtas. Šis vardo užšifra- 
vimo būdas atėjo į poeziją iš magi- 
nių tekstų. 


Simogus pec Dmaffete mafoi 

Pernai ing Ebriftaus Eraugbi 

Jem mandū cft Eraus raudonas 

Diwnai Chriftaus Eraubu Eros 
fitas 

Ant feiu Saiebu gioima 

S wicets Ëurias. gaun ifcb oo; 
ma 

{Tums priegintas nüg (cna. 


Dievui Tomui (djfomcoüEem 
e Ybefs Chrijtu gatbinfem 
Bei Daile fdywenta. laupins 

fem 
YOienam Dievui oefavotem 
Aure iflatea cff CbriEfcbtima 
Ane gbrcfu appiffigbima 
Bei amBina ifcbganima 
tág Cbuftaus apBaocta 
"jen but ampiua garbas 

Anen, 


Užduotys: 


Pamėginkite parašyti 10 eilučių 
eilėraštį sintaksine-intonacine 
eilėdara (pasirinkta gali būti ir 
visai buitiška tema), nevengdami 
retorinių kreipinių į skaitytoją, 
klausimų ir atsakymų numano- 
mam pašnekovui. 

prakalboje nulemia tai, kad eiluciu pabaigoje yra atsidürusios 
vienodos sakinio dalys, daugiausia veiksmaZodiniai tariniai. I 
eilučių pabaigas sutelkus vienodas gramatines formas, savai- 
me formuojasi rimas. 


MaZvydo Katekizmas - lietuviu kultüros pradZios sim- 
bolis. Kiekviena kultüra turi savo svarbiausius orientyrus erd- 
véje ir laike. Neabejojame, kad lietuviu kultüra egzistavo ir 
anksčiau, tačiau rašyto žodžio, knygos atsiradimas - tai jau kul- 
tūros brandos ženklas. Būtent todėl Katekizmo pasirodymo 
data — 1547 metai — yra sureik&minta ir tapusi nacionalinės kul- 
tūros pradžios simboliu. Suprantama, keičiantis kultūros si- 
tuacijai, kintant istorinėms aplinkybėms, to simbolio reikšmė 
gali keistis. Sovietiniais laikais Mažvydas buvo pasitelkiamas 
ginant nacionalinį lietuvių kultūros savitumą, pabrėžiant gilias 
jos tradicijas ir pan. Kitomis aplinkybėmis gali būti atkreiptas 
dėmesys, pavyzdžiui, į labai jautrų, intymų pirmųjų prakalbos 
eilučių kreipimąsi į skaitytoją, kuris tampa siektinu pavyzdžiu 


ir modernioje literatūroje. 


Karaliaučiaus vaizdas po Antrojo 
pasaulinio karo 


Klausimai ir užduotys: 


Kas dar iš lietuvių rašytojų, be 
Justino Marcinkevičiaus, yra rašęs 
apie Mažvydą ar citavęs, stilizavęs 
jo prakalbą? Koks šitų paminėjimų 
tikslas? Kokie Mažvydo gyvenimo 
aspektai ir pirmosios knygos 
bruožai yra sureikšminami? 

Svarbesni įvykiai ir knygos 


XV amžiaus vidurys - Europoje pradedamos spausdinti knygos 


XVI amžiaus I ketvirtis - pirmasis žinomas lietuviškai užrašytas 
tekstas - malda „Tėve mūsų“ 


1517 - Martinas Lutheris Vitenberge paskelbia tezes, reiškiančias 
religinės reformacijos pradžią 

1522 — Vilniuje Franciskas Skoryna išleidžia pirmąją savo knygą 

1525 - Kunigaikštis Albrechtas protestantizmą paskelbia Prūsijos 
valstybine religija 

1529 — Pirmasis Lietuvos Statutas (rankraštinė knyga LDK 
kanceliarine slavų kalba) 

1539 - Abraomas Kulvietis Vilniuje įsteigia pirmąją Lietuvoje 
aukštesniąją mokyklą 

1544 - Kunigaikštis Albrechtas įsteigia Karaliaučiaus universitetą 

1545 — Pirmoji knyga prūsų kalba 

1546 - Martynas Mažvydas atvyksta į Karaliaučiaus universitetą 

1547 — Katekizmo prasti žodžiai... - pirmoji knyga lietuvių kalba 

1566 - Antrasis Lietuvos Statutas (rankraštinė knyga) 


1566 - Pirmoji Mažvydo parengtų Giesmių krikščioniškų dalis 
1569 — Siekiant sustiprinti pasipriešinimą protestantams, 

į Lietuvą pakviečiami jėzuitai 
1570 — Giesmių krikščioniškų antroji dalis 
1570 - Vilniuje įsteigiama jėzuitų aukštesnioji mokykla - kolegija 
1579 - Kolegija perorganizuojama į Vilniaus universitetą 


1579-1590 - Jonas Bretkünas pirmąkart į lietuvių kalbą išverčia 
visą Bibliją (rankraštis) 


1585 - Vilniuje išleidžiama pirmoji knyga latvių kalba 
1588 — Trečiasis Lietuvos Statutas (spausdinta knyga) 
1591 — Jono Bretkūno Postilė (Karaliaučius) 


1595 - Vilniuje išleidžiamas Mikalojaus Daukšos Katekizmas 
(pirmoji lietuviška knyga LDK) 


1598 — Merkelio Petkevičiaus kalvinų katekizmas (Vilnius) 
1599 — Daukšos Postilė katalikiška 
1600 — Jokūbo Morkūno Postilė lietuviška 

